ΑΘΛΗΤΙΚΟΙ ΨΙΘΥΡΟΙ: 21 Ιουν 2015\n▼ Ιουν 21 (66)\n«Ευχαριστώ» από Κατσουράνη!!\nΣοβαρό ατύχημα Ραϊκόνεν-Αλόνσο!! (video)\nΣτην Τυνησία ο Ανιγκό!!\n«Συγχαρητήρια» Κοντονή σε Πετρούνια!\nΚάτσε: «Μεγάλη προσωπικότητα ο Τούντορ»\nΕισιτήρια διαρκείας και καινοτομία από την ΑΕΚ!\nΠρωταθλητής Παίδων ο Πανιώνιος!\nΚούγιας: «Θα πάρω όλους τους παίκτες στη Λάρισα»!\nΠαντρεύτηκε ο Κέιλορ Νάβας!! (pics)\n«Αποκρούει» το ενδιαφέρον της Σίτι για Γουίλσιρ η ...\nΝοκ άουτ ο Ναβάρο!!\nΤον πήρε και τον σήκωσε!! (video)\nWin-win και για τους δύο!!\nΙακωβάκης: «Ήταν μια καλή αποχώρηση»\nΙτούδης: «Ήταν δίκαιο»\nΣυνεχίζει ο Πολ Πιρς!!\nΤα 7+1 στοιχήματα του Φρανκ Αρνεσεν!!\nΡοζ σκάνδαλο και με Κόλο Τουρέ!!\n«Ράφα, κάνε δίαιτα!»\nΌλοι στο ίδιο «καζάνι»\n«Έχει κάνει καταπληκτική δουλειά ο Σίλβα»\n«Κουφάθηκαν» με Μονιάκη!!\nΜάχη κι ό,τι βγει!!\nΚοντά σε Ντίνα, ανοιχτό του Ιμπαγάσα!!\n«Δένει» στο λιμάνι ο Ζντιέλαρ!\nΠαντρεύτηκε ο Αμανατίδης!\nΣφαιρόπουλος: «Έχω βρει την ομάδα μου για χρόνια»\nΣάντος: «Λυπήθηκα για την ήττα της Εθνικής»\nΟ Σίλβα, ο «Στράμα» και ο Ζιντάν!!\nΈρχεται ο Ραΐκοβιτς!!\nΒάρας σε πρώτο πλάνο!!\nΈνας από αυτούς ή έκπληξη!!\nΘέλει Ρομπέρτο η Λίβερπουλ!!\nΜέσι: Δέκα χρόνια φαγούρας!!\nΜέσι, έλα για selfie!! (pics/vid)\nΜέχρι τα ημιτελικά η Σάκκαρη!\nΑποστολή εξετελέσθη !!\nΚυριάρχησαν τα άλματα στο Τσεμποκσάρι!\n«Πρασίνισε» ξανά ο τίτλος!!\n«Έχουμε 22 ισάξιους παίκτες»!\nΗ Σαρδηνία… κρατάει!!\nΤέσσερις πάνε Κάλι!\nΚοντονής: «Να γίνει σεβαστή απ’ όλους η απόφαση το...\nΦουλάρει για άνοδο!\nΕίμαστε ακόμα ζωντανοί!!\n«Να σπάσουμε την ηγεμονία του Ολυμπιακού»\nΠλάθα: «Δεν αφομοίωσε τη φιλοσοφία μας ο Βασιλειάδ...\nΤέλος στο σίριαλ με Καρίγιο!\nΞανά για Μήτρογλου η Μπεσίκτας!!\nΚαλή προσπάθεια από Υφαντίδου!\nΤο καθήκον του ο Τσάτουμας!\nΌγδοος ο Μαγγίνας!\n«Αέρας» η γυναικεία 4Χ100!\nΚομβική μεταγραφή στο Νο1 για την ΑΕΚ!!\n«Χάθηκε» η Καρακατσάνη!\nΕκτός ο Διαμαντάκος!!\nΤέταρτος ο Δημητράκης!\nΆτυχος ο Μπανιώτης!\nΈμεινε ο Ντιόγκο!!\n«Τίγκα» ονόματα για Πλατανιά!\nΈνας… Σάριτσα για τον Παναθηναϊκό!\nΦετινό ρεκόρ για Κυριακίδη!\nΟ Κώστας Κατσουράνης ευχαρίστησε μέσω του twitter (σε τρεις γλώσσες) τους διαδικτυακούς του φίλους για τις ευχές τους, καθώς σήμερα κλείνει τα 36.\nΟ Κώστας Κατσουράνης έχει γενέθλια σήμερα και κλείνει τα 36. Ο πολύπειρος μέσος ευχαρίστησε μέσω twitter τους φίλους του που του ευχήθηκαν λόγω της ημέρας, σε ελληνικά, αγγλικά και πορτογαλικά.\n«Ευχαριστώ για τις ευχές σας! Thank you for your wishes! Obrigado por seus desejos!», αναφέρει χαρακτηριστικά.\nΕυχαριστώ για τις ευχές σας! Thank you for your wishes! Obrigado por seus desejos! #Bday pic.twitter.com/rWkqBC2PtP\n— Kostas Katsouranis (@katsouranisk) June 21, 2015\nΑναρτήθηκε από Pan Sits στις 4:02 μ.μ. 0 σχόλια\nΚίμι Ραϊκόνεν και Φερνάντο Αλόνσο είχαν σοβαρό ατύχημα, ευτυχώς χωρίς να τραυματιστούν, στον δεύτερο γύρο του Grand Prix της Αυστρίας. Δείτε τι ακριβώς συνέβη.\n«Πάγωσε» το αίμα όσων παρακολουθούσαν την εκκίνηση του Grand Prix της Αυστρίας. Μόλις στον δεύτερο γύρο, ο Κίμι Ραϊκόνεν έχασε τον έλεγχο της Ferrari του και φεύγοντας εκτός πίστας είδε την McLaren του Φερνάντο Αλόνσο που ακολουθούσε να «καβαλά» το δικό του μονοθέσιο και να πέφτουν με φόρα στις μπαριέρες.\nΕυτυχώς οι δύο πιλότοι, που πέρσι ήταν μαζί στη Ferrari, βγήκαν σώοι και αβλαβείς, αλλά εμφανώς τρομαγμένοι από το ατύχημα, ενώ το αυτοκίνητο ασφαλείας πέρασε στην πίστα για να καθαριστεί ο χώρος από τα… συντρίμμια.\nΑναρτήθηκε από Pan Sits στις 3:30 μ.μ. 0 σχόλια\nΟ Ζοσέ Ανιγκό ανέλαβε τα ηνία της Εσπεράνς από την Τυνησία.\nΜετακομίζει στην Τυνησία ο Ζοσέ Ανιγκό.\nΟ Γάλλος προπονητής, που είχε εργαστεί σε δύο διαφορετικές περιόδου στη Μαρσέιγ (2001-2005 και 2013-2014), συμφώνησε με την Εσπεράνς και θα συνεχίσει εκεί την καριέρα του. *Πηγή: sport-fm.gr*\nΑναρτήθηκε από Pan Sits στις 1:39 μ.μ. 0 σχόλια\nΤηλεφωνική επικοινωνία με τον Λευτέρη Πετρούνια είχε ο υφυπουργός αθλητισμού Σταύρος Κοντονής ώστε να τον συγχαρεί για το χρυσό μετάλλιο στους κρίκους στους Ευρωπαϊκούς Αγώνες του Μπακού.\nΟ Λευτέρης Πετρούνιας κατέκτησε το χρυσό μετάλλιο στους κρίκους στους 1ους Ευρωπαϊκούς Αγώνες που διεξάγονται στο Μπακού του Αζερμπαϊτζαν, σηκώνοντας ψηλά την ελληνική σημαία.\nΟ υφυπουργός αθλητισμού Σταύρος Κοντονής, ο οποίος είχε βρεθεί στο Μπακού τις πρώτες μέρες των αγώνων, είχε τηλεφωνική επικοινωνία με τον Έλληνα πρωταθλητή στον οποίο έδωσε συγχαρητήρια για τη νέα του επιτυχία και εξέφρασε την πεποίθηση του για ανάλογες επιτυχίες στο μέλλον. *Πηγή: sport-fm.gr*\nΝέα αρχή με τον ΠΑΟΚ φιλοδοξεί να κάνει ο Εργκούς Κάτσε που χαρακτήρισε μεγάλη προσωπικότητα τον Ιγκόρ Τούντορ κι εξέφρασε την ελπίδα να οδηγήσει την ομάδα του εκεί που της αξίζει.\nΉταν από τους ελάχιστους διασωθέντες σε μια αποτυχημένη σεζόν. Ο κόσμος τον ανέδειξε MVP του ΠΑΟΚ, αλλά ο ίδιος δεν «γεμίζει» με αυτό, αφού θέλει μια ομαδική διάκριση. Ο Εργκούς Κάτσε ευελπιστεί τα φετινά λάθη να «φωτίσουν» το δρόμο του «Δικεφάλου του Βορρά» στο μέλλον και στηρίζει πολλές από τις ελπίδες του στο νέο προπονητή, Ιγκόρ Τούντορ.\n-Όλη τη σεζόν έβλεπες τους συμπαίκτες σου να κερδίζουν τα βραβεία του MVP του μήνα, όμως εσύ ήσουν αυτός που πήρε τον τίτλο του πολυτιμότερου ποδοσφαιριστή της σεζόν για τον ΠΑΟΚ… «Είναι μεγάλη τιμή για μένα που ο κόσμος με επέλεξε για το βραβείο του MVP. Όλοι μας, άλλωστε, παίζουμε ποδόσφαιρο για τον κόσμο. Δίχως αυτόν – που είναι και ο καλύτερος και πιο αυστηρός κριτής – το άθλημα θα ήταν τελείως διαφορετικό. Είμαι πολύ χαρούμενος, λοιπόν που κέρδισα αυτόν τον τίτλο και θέλω να ευχαριστήσω όσους με ψήφισαν και όλους μέσα από την ομάδα που με βοήθησαν για να φτάσω εδώ. Μακάρι, βέβαια, ο τίτλος του MVP να ερχόταν έπειτα από μια καλή σεζόν κι όχι μια αποτυχημένη όπως αυτή που τελείωσε».\n-Το περίμενες πως θα ήσουν ο νικητής της ψηφοφορίας; «Για να είμαι ειλικρινής όχι. Υπάρχουν πολλοί παίκτες που θα μπορούσαν να κερδίσουν τον τίτλο και δεν περίμενα πως θα ήμουν εγώ η επιλογή του κόσμου. Ειδικά από τη στιγμή που η δουλειά η οποία γίνεται στο κέντρο πολλές φορές είναι αθόρυβη».\n-Τι πιστεύεις πως είναι αυτό που έκανε τους φίλους του ΠΑΟΚ να σε αναδείξουν MVP; «Δεν μπορώ να το γνωρίζω. Σε κάθε παιχνίδι δίνω τον καλύτερό μου εαυτό για την ομάδα. Κάποιες φορές αυτό δεν είναι αρκετό, όμως καταβάλλω σκληρή προσπάθεια πρώτα για να βοηθήσω τον ΠΑΟΚ να πετύχει τους στόχους του και δεύτερον επειδή κάθε παιχνίδι θέλω να γίνομαι και καλύτερος. Ίσως, λοιπόν, ο κόσμος να επιβράβευσε αυτή την προσπάθεια. Για μένα είναι πολύ σημαντικό μετά την πολύ δύσκολη περσινή σεζόν. Έκανα ένα πολύ μεγάλο λάθος από άγνοια και το πλήρωσα. Η οικογένεια του ΠΑΟΚ, όμως, μου έδωσε μια δεύτερη ευκαιρία, είμαι ευγνώμων γι αυτό και προσπαθώ ν’ ανταποδώσω».\n-Είπες πως προσπαθείς να γίνεσαι συνεχώς καλύτερος. Τη σεζόν που τελείωσε είδαμε να βάζεις στο παιχνίδι σου αρκετά νέα στοιχεία. Ζητάς περισσότερο τη μπάλα, συμμετέχεις πιο πολύ στο δημιουργικό κομμάτι, δίνεις ασίστ, σκοράρεις, ενώ πλέον στο ρεπερτόριό σου έβαλες και τις εκτελέσεις φάουλ. Τι έχει αλλάξει στον Εργκούς Κάτσε; «Όπως σου είπα και πριν προσπαθώ να γίνομαι καλύτερος. Δεν θέλω να μένω στάσιμος. Θέλω να δοκιμάζω καινούρια πράγματα, να βοηθάω την ομάδα σε όλους τους τομείς. Επίσης, όσο περνούν τα χρόνια αποκτάς μεγαλύτερη εμπειρία και ξέρεις πως πρέπει να κινηθείς στον αγωνιστικό χώρο. Είμαι πολύ μικρός ακόμα, έχω πολλά να μάθω, πολλά να βελτιώσω και δεν σκοπεύω να σταματήσω να προσπαθώ».\n-Θεωρείς πως σου ταιριάζει καλύτερα αυτός ο πιο σύνθετος ρόλος στο κέντρο; «Νιώθω καλά. Μου αρέσει να παίρνω πρωτοβουλίες και να βοηθώ και στο δημιουργικό κομμάτι δίχως να αμελώ τα ανασταλτικά μου καθήκοντα. Σε ποιον ποδοσφαιριστή δεν αρέσει να συμμετέχει στο παιχνίδι και να έχει τη μπάλα στα πόδια; Από εκεί και πέρα, βέβαια, το πιο σημαντικό είναι τι κρίνει προτιμότερο ο προπονητής. Εγώ είμαι εδώ για τον ΠΑΟΚ είτε κόβω, είτε δημιουργώ, είτε παίζω στο πλάι, είτε δεν παίζω. Η ομάδα είναι και πρέπει να είναι πάνω απ’ όλους».\n-Το τελευταίο είναι μια φράση που χρησιμοποίησε μετά το ματς με τον Αστέρα Τρίπολης ο Κλάους μιλώντας για την κακή σεζόν… «Είναι η πραγματικότητα. Ο ΠΑΟΚ πρέπει να είναι υπεράνω προσώπων. Ο Κλάους είναι πολλά χρόνια στην ομάδα, είναι ο αρχηγός και βγήκε δημόσια να πει την άποψή του. Δεν είμαι αρμόδιος να κάνω κάτι ανάλογο. Θέλω να κρατήσουμε τα λάθη που έγιναν τη σεζόν που τελείωσε για να μην τα ξανακάνουμε, να κοιτάξουμε μπροστά και να επαναφέρουμε τον ΠΑΟΚ εκεί που αξίζει».\n-Μια νέα αρχή, λοιπόν, με έναν νέο προπονητή. Τον Ιγκόρ Τούντορ. Πως περιμένεις τη νέα σεζόν; «Με ανυπομονησία. Μπορεί να μην ξεκουραστήκαμε πολύ, αλλά εμείς είμαστε υπεύθυνοι γι’ αυτό και πρέπει να έχουμε το κίνητρο για ν’ ανατρέψουμε την εις βάρος μας κατάσταση. Να περάσουμε τις καλοκαιρινές περιπέτειες με τα προκριματικά του Europa League, να βρεθούμε στους ομίλους, να προετοιμαστούμε καλά και να είμαστε ανταγωνιστικοί από την αρχή ως το τέλος στο πρωτάθλημα. Φάνηκε φέτος πως μισή σεζόν δεν είναι αρκετή. Από εκεί και πέρα, ο κ. Τούντορ είναι μια μεγάλη προσωπικότητα, έκανε μεγάλη καριέρα ως ποδοσφαιριστής, κέρδισε τίτλους, έπαιξε σε ένα δύσκολο πρωτάθλημα όπως το ιταλικό. Είναι καλό που είναι νεαρός σε ηλικία, με φρέσκες ιδέες κι από τη στιγμή που επιλέχθηκε για να οδηγήσει τον ΠΑΟΚ στην επόμενη μέρα πάει να πει πως είναι και ένας πολύ ικανός προπονητής». *Πηγή: sport-fm.gr*\nΑναρτήθηκε από Pan Sits στις 1:38 μ.μ. 0 σχόλια\nΤα εισιτήρια διαρκείας της επόμενης σεζόν θα παρουσιάσει η ΑΕΚ τη Δευτέρα, μαζί με το σλόγκαν για την επόμενη σεζόν. Καινοτομία με τη δημιουργία οικογενειακής εξέδρας.\nΕπιστροφή με καινοτομία από την ΑΕΚ. Η ΠΑΕ θα παρουσιάσει τη Δευτέρα (22/6, 12:00) τα εισιτήρια διαρκείας για την επόμενη σεζόν και μαζί το σλόγκαν για τη νέα αγωνιστική περίοδο. Όπως ενημέρωσαν οι «κιτρινόμαυροι» θα καθιερωθεί οικογενειακή εξέδρα στη Θύρα 21 του Ολυμπιακού Σταδίου με προνομιακές τιμές για τον πατέρα, την μητέρα και τα παιδιά προκειμένου να βρεθούν μαζί στο πλευρό της αγαπημένης τους ομάδας.\nΤα προηγούμενα δύο χρόνια υπήρχε μαθητική εξέδρα και όπως αναφέρεται στο site της ΠΑΕ στόχος είναι: «η επιστροφή της οικογένειας στα ελληνικά γήπεδα με προσφορές και δράσεις».\nΜετά την καθιέρωση της μαθητικής κερκίδας στη Θύρα 21 τα δύο προηγούμενα χρόνια, η ΑΕΚ επενδύει στο στόχο της επιστροφής της οικογένειας στα ελληνικά γήπεδα με προσφορές και δράσεις, που θα ανακοινωθούν αύριο και θα καταστήσουν ιδιαίτερα ελκυστική την οικογενειακή εξέδρα.\nΤαυτόχρονα η ΠΑΕ ΑΕΚ θα ανακοινώσει τις τιμές, τις προσφορές αλλά και τα εκπτωτικά πακέτα για τα διαρκείας της που θα ισχύσουν για την περίοδο 2015-16 με την Ενωση να έχει ολοκληρώσει τον πρώτο στόχο της επιστροφής και να επιδιώκει να επανακτήσει τη θέση της στο ελληνικό ποδόσφαιρο.\nΠριν από την παρουσίαση θα προβληθεί το βίντεο για τα εισιτήρια διαρκείας 2015-16 με το ΟΑΚΑ να... στέλνει το δικό του μήνυμα σε παίκτες και κόσμο για την επιστροφή της ΑΕΚ στη Super League.\nΟ Πανιώνιος κατέκτησε για έκτη φορά το Πανελλήνιο Πρωτάθλημα Παίδων νικώντας στον «τελικό» τον ΠΑΟΚ με 61-54. Κορυφαίος ο Μωραΐτης.\nΕπιβεβαιώνοντας πως τα τμήματα υποδομής του εξακολουθούν να κάνουν άριστη δουλειά, ο Πανιώνιος κατέκτησε για έκτη φορά το Πανελλήνιο Πρωτάθλημα Παίδων νικώντας με 61-54 τον ΠΑΟΚ στον «τελικό» που έγινε στο κλειστό της ΕΑΠ, στην Πάτρα.\nΟι «κυανέρυθροι» με άμυνα ζώνης στην τελευταία περίοδο γύρισαν το ματς κι έφτασαν στη νίκη με κορυφαίο τον Δημήτρη Μωραΐτη.\nΔεκάλεπτα: 15-15, 31-28, 41-45, 61-54.\nΠανιώνιος (Κοψιάς): Καρακεχαγιάς 7, Μωραΐτης 14 (1τρ., 13 ρ.), Χατζόγλου 6, Καζάκου 11 (1τρ., 6ρ.), Ρετσίνας 5, Κούτρας, Καπρής 5, Λιούνης 4, Αγγελοκωνσταντής , Σταμουλής, Κουτσούγερας 9 (1).\nΠΑΟΚ (Μελετιάδης): Νικολαΐδης 10 (2), Γιανναράς 5 (1), Φυλακτός 3 (1), Λαζαρίδης 9, Βλαγκόγιας 5, Γκούμας, Καραγιώργος 5 (10ρ.), Καμπουρίδης 8 (7ρ.), Παπαγεωργίου, Ζαμπάκης 5 (6ρ.), Κούρογλου 4.\nΟ Αλέξης Κούγιας έχει προγραμματίσει ραντεβού με την πλευρά του ιδιοκτήτη της Λάρισας, Βαγγέλη Πλεξίδα, ενώ, όπως δήλωσε, σκοπεύει να πάρει όλους τους παίκτες της Παναχαϊκής στους «βυσσινί».\nΤην ώρα που εκκρεμεί συνάντηση ανάμεσα στον ιδιοκτήτη της Παναχαϊκής, Αλέξη Κούγια και στον Βαγγέλη Πλεξίδα της Λάρισας, η οποία αναμένεται να γίνει σήμερα, ο πρώτος έκανε δηλώσεις που αναμένεται να συζητηθούν.\n«Θα κρατήσω Σερζίνιο, Μπόγιοβιτς και Πατσιογεώργο», είπε και πρόσθεσε: «Όλοι οι ποδοσφαιριστές της Παναχαϊκής είναι ενθουσιασμένοι με το ενδεχόμενο ενασχόλησης μου με την ΑΕΛ και θα έρθουν εκεί, ενώ ο προπονητής θα είναι μάλλον ο Σπανός».\nΌταν του ζητήθηκε να μιλήσει για τις φήμες ότι ο κ. Πλεξίδας ζητάει 650.000 ευρώ για το προπονητικό κέντρο: «Τόσα ζητάει; Θα δούμε. Θα βρεθούμε και θα μιλήσουμε».\nΑναρτήθηκε από Pan Sits στις 1:37 μ.μ. 0 σχόλια\nΠερίπου ένα χρόνο αφότου απέκλεισε την Ελλάδα από το Μουντιάλ, ο Κέιλορ Νάβας παντρεύτηκε την Αντρέα Σάλας στην Κόστα Ρίκα.\nΈνα χρόνο πριν κατέβαζε τα ρολά και οδηγούσε την Κόστα Ρίκα στα προημιτελικά του Μουντιάλ. Τώρα ο Κέιλορ Νάβας είδε την εστία του να… παραβιάζεται από την Αντρέα Σάλας.\nΟι δυο τους παντρεύτηκαν σε μια εκκλησία στο Σαν Χοσέ, χωρίς την παρουσία κανενός συμπαίκτη του στη Ρεάλ. Το ζεύγος έχει έναν γιο ενός έτους, που ήταν παρών στο μυστήριο.\nΗ νέα κυρία Νάβας υπήρξε μοντέλο έχοντας κερδίσει και σχετικούς διαγωνισμούς.\n«Αποκρούει» το ενδιαφέρον της Σίτι για Γουίλσιρ η Άρσεναλ!!\nΣτόχο να διπλασιάσει τις απολαβές του Τζακ Γουίλσιρ ώστε αυτός να μην κοιτάξει καν το ενδιαφέρον της Μάντσεστερ Σίτι, έχει η Άρσεναλ.\nΟ νεαρός χαφ των «κανονιέρηδων» φαίνεται ότι θα είναι ο επόμενος στον οποίο θα στραφούν οι «πολίτες» εφόσον αποτύχουν και στην τρίτη και τελική πρόταση για τον Ραχίμ Στέρλινγκ.\nΗ Άρσεναλ θορυβήθηκε από αυτό, όπως ήταν λογικό και σύμφωνα με τη «Daily Mirror», προτίθεται να διπλασιάσει τον μισθό του Γουίλσιρ, ανανεώνοντας τους όρους τους τρέχοντος συμβολαίου του παίκτη που λήγει το 2018.\nΑναρτήθηκε από Pan Sits στις 1:36 μ.μ. 0 σχόλια\nΑπών από τον δεύτερο τελικό της ACB μεταξύ Ρεάλ και Μπαρτσελόνα θα είναι ο Χουάν Κάρλος Ναβάρο λόγω τραυματισμού.\nΟι ενοχλήσεις στο πέλμα (πελματιαία απονεύρωση) θα στοιχίσουν στον Χουάν Κάρλος Ναβάρο τη συμμετοχή στον δεύτερο αγώνα της σειράς των τελικών ανάμεσα σε Ρεάλ και Μπαρτσελόνα στη Μαδρίτη, σήμερα το μεσημέρι (13:30).\nΜια ώρα πριν το τζάμπολ του αγώνα έγινε γνωστό πως ο αρχηγός των «μπλαουγκράνα» τέθηκε νοκ άουτ για τους πρωταθλητές, που έχουν χάσει το πρώτο ματς κι αν χάσουν και το δεύτερο θα βρεθούν σε δυσχερέστατη θέση.\nΤη θέση του στη δωδεκάδα της ομάδας πήρε ο Έντουιν Τζάκσον. *Πηγή: sport-fm.gr*\nΑναρτήθηκε από Pan Sits στις 1:35 μ.μ. 0 σχόλια\nΟ Σαάντ Σαμίρ μέσα σε λίγα δευτερόλεπτα κατάφερε από φιλεύσπλαχνος επαγγελματίας να γίνει παράδειγμα προς αποφυγή.\n«Τι καλός!», θα σκέφτηκαν όλοι βλέποντας τον Σαάντ Σαμίρ να βοηθά τον αντίπαλό του να ξεπεράσει την κράμπα του.\n«Τι μ#@%&ς!», θα είπαν δευτερόλεπτα μετά βλέποντας τον ίδιο να παίρνει σηκωτό τον τραυματία για να κερδίσει χρόνο.\nAl Ahly’s Saad Samir got impatient when an El Gounah player got injured right next to the touchline\nPosted by 101 Great Goals.com on Κυριακή, 21 Ιουνίου 2015\nΤο ενδιαφέρον της Αρσεναλ για την απόκτηση του Πετρ Τσεχ όχι μόνο είναι υπαρκτό αλλά θεωρώ ότι συγκαταλέγεται δικαίως και στις καλύτερες κινήσεις των τελευταίων ετών από τον Αρσέν Βενγκέρ. Γράφει ο Χρήστος Σωτηρακόπουλος.\nΤα μετόπισθεν της Αρσεναλ τα τελευταία χρόνια μόνο σιγουριά δεν έβγαζαν. Ο Βενγκέρ ψάχνει ακόμα να βρει τον ηγέτη στην αμυντική τετράδα όμως ίσως τελικά το μυστικό να μην κρύβεται εκεί. Η απουσία μιας μεγάλης προσωπικότητας κάτω από τα δοκάρια, οδηγούσε στη μόνιμη ανασφάλεια των αμυντικών του. Εχει εξήγηση. Κανείς απ’ όσους υπερασπίστηκαν την εστία των «κανονιέρηδων» τα τελευταία χρόνια δεν κατάφερε να τραβήξει πάνω του τα φώτα, βροντοφωνάζοντας «παρών» στα δύσκολα.\nΗ Αρσεναλ αν καταφέρει να αποκτήσει τον Τσεχ, δεδομένα θα βρει στο πρόσωπό του, τον «κέρβερο» που της έλειπε στην εστία. Όμως το κέρδος δεν θα είναι μόνο για τους «κανονιέρηδες». Θα είναι και για τον ίδιο τον ποδοσφαιριστή. Ο Τσέχος είδε τη νέα γενιά προσωποποιημένη πάνω στον Τιμπό Κουρτουά να του κλέβει τη θέση βασικού. Εχοντας εμπιστοσύνη στα χέρια του και τις δυνατότητές του θέλησε να μείνει και να παλέψει από το να επιλέξει την εύκολη λύση μιας μεταγραφής. Αλλωστε ήταν δεδομένο ότι αρκετές ομάδες θα «σφάζονταν» στα πόδια του.\nΤώρα έχει τη χρυσή ευκαιρία να αποδείξει ότι όχι μόνο δεν έχει ξοφλήσει αλλά μπορεί να ανταπεξέλθει σε τόσο υψηλό επίπεδο και να πρωταγωνιστήσει ξανά τόσο στην Πρέμιερ Λιγκ όσο και στο Τσάμπιονς Λιγκ. Αν τελικά πραγματοποιηθεί, θα πρόκειται για μια μεταγραφή, η οποία θα βρει στο τέλος της επόμενης χρονιάς και τις δύο ομάδες κερδισμένες. Δεν συμβαίνει και συχνά αυτό…\nΑναρτήθηκε από Pan Sits στις 1:34 μ.μ. 0 σχόλια\nΧαρούμενος για τον τρόπο που αποχωρεί από την ενεργό δράση δήλωσε στον ΣΠΟΡ FM 94,6 ο Περικλής Ιακωβάκης, στον οποίον απομένει ακόμη μια κούρσα. Ποιες στιγμές της καριέρας του ξεχωρίζει.\nΈνας μεγάλος αθλητής του στίβου λέει: «αντίο». Ο Περικλής Ιακωβάκης μίλησε στον ΣΠΟΡ FM 94,6 και στους Μάκη Διόγο-Γιάννη Κυφωνίδη την επομένη της κούρσας στα 400 μέτρα με εμπόδια στο Ηράκλειο και όπως ενημέρωσε σήμερα θα βάλει τέλος τρέχοντας στο 4x400. Πάντως, σχολίασε ότι δεν έμεινε ικανοποιημένος από τη χθεσινή του επίδοση. Επίσης, αναφέρθηκε στις στιγμές της καριέρας του που ξεχωρίζει. Καλές και άσχημες.\n«Ναι, μου ανακοίνωσε ο προπονητής ότι θα χρειαστεί να κάνω και μια 4x400. Οπότε λέω εντάξει. Αφού είμαστε που είμαστε εδώ. Το είχαμε σαν ενδεχόμενο και πρέπει να γίνει και αυτό», επιβεβαίωσε αρχικά.\n-την αποχώρηση του: «Ήταν μια καλή αποχώρηση από τα δρώμενα. Δεν ήταν καλή επίδοση. Με έχουν πιάσει τα διαόλια μου από χθες. Ενθουσιάστηκα πέρασα πιο γρήγορα απ’ ότι πρέπει. Πιο γρήγορα απ’ ότι θα έπρεπε για να είμαι έτοιμος. Τα τελευταία χρόνια είχα πολλούς τραυματισμούς, αλλά τα τράβηξα από τα μαλλιά μόνο και μόνο επειδή είχαμε αυτή τη διοργάνωση εδώ, εντός έδρας και ήθελα να αποχωρήσω με ένα καλό τρόπο. Εννοώ το να είμαι υγιής, να είμαι εδώ, μέλος της ομάδας. Απ’ ότι κατάλαβα, βλέποντας τα αποτελέσματα θα το γιορτάσουμε και με μια άνοδο στη Σούπερ Λίγκα. Είμαστε όλο το ΔΝΤ μαζί (σ.σ. γέλια), η Ιρλανδία, η Πορτογαλία και η Ελλάδα».\n-την καλή και την κακή φάση του στίβου: «Πρέπει να κάνεις ένα καλό ξεκαθάρισμα με τον εαυτόν σου. Δεν νομίζω ότι κάποιος έκανε καλή επίδοση χωρίς να το γουστάρει. Έχω γυμναστεί σε διάφορες συνθήκες. Τα πράγματα έφτιαξαν λόγω των Ολυμπιακών Αγώνων του 2004. Θα μπορούσαν να ήταν καλύτερα και χειρότερα. Το πρόβλημα το μεγαλύτερο μετά το 2004 ήταν ότι πολύς κόσμος πιέστηκε και ακολούθησε κάμψη. Σε όλα τα αθλήματα. Συμβαίνει σε χώρες που διοργανώνουν Ολυμπιακούς Αγώνες. Ακολούθησαν και οι περικοπές, λόγω της κρίσης και είχε συνέπεια. Αλλά πιστεύω ακόμα και με πετσοκομμένους προϋπολογισμούς μπορείς να είσαι σε καλό επίπεδο αν έχεις προγραμματισμό. Η ομοσπονδία του ΣΕΓΑΣ έχει περισσότερα έσοδα χορηγικά τώρα σε σχέση με τα προηγούμενα χρόνια, γιατί το ψάχνει καλύτερα. Εξασφαλίζει κάποια μίνιμουμ έσοδα, δίνοντας μάχη κυριολεκτικά. Οι νέες γενιές της λίγης προσπάθειας, της εύκολης. Όσο περνούσε ο καιρός τόσο και περισσότερο».\n-τις στιγμές της καριέρας του που ξεχωρίζει: «Μέσα στην πορεία της υπάρχουμε στιγμές που σπας το πλατό, που ξεπερνάς το επίπεδο σου και καταλαβαίνεις ότι είσαι για ανώτερο επίπεδο. Το 1998 που κέρδισα το Παγκόσμιο Πρωτάθλημα Εφήβων συνειδητοποίησα ότι κάτι γίνεται, ότι υπάρχει ταλέντο. Η άλλη ήταν το 2003 στο Παγκόσμιο Πρωτάθλημα του Παρισιού που ήταν εκπληκτικό εξαήμερο. Είναι ίδιο επίπεδο με τους Ολυμπιακούς Αγώνες. Οι ίδιοι αθλητές ήταν τότε και την επόμενη χρονιά.\nΦυσικά όλη η φανταστική σεζόν του 2006. Το χρυσό στο Γκέτεμποργκ. Είχα φθάσει σε τέτοιο επίπεδο τελειότητας που θα μπορούσα να τρέξω και με κλειστά τα μάτια. Ήταν όλα κανονισμένα και ρυθμισμένα… Είναι ο ορισμός του build up my confidence (σ.σ. να χτίσω την αυτοπεποίθηση μου). Έρχεται και σε χτίζει, σε κάνει πιο δυνατό. Όταν είσαι τόσο καλά και σου βγαίνει, αισθάνεσαι ότι και ένα τρένο να έρθει πάνω σου, πιστεύεις ότι θα το σπάσεις.\nΑποχωρώ πλήρης επιτυχιών και αποτυχιών. Ήμουν τυχερός και έφθασα στην κορυφή της πυραμίδας. Ήμουν τυχερός και είχε βοήθεια. Πήγα τέσσερις φορές σε Ολυμπιακούς Αγώνες. Παρόλα αυτά πάντα θα υπάρχει στο μυαλό μου το 2004.Ο Γερμανός ιατρός μου είχε σταμάτα, χάνεις τη σεζόν. Του εξήγησα ότι σε δύο μήνες έχω Ολυμπιακούς Αγώνες. Επέλεξα αγωγή επιθετική και μου είχε ο γιατρός ότι θα ήταν θαύμα να τα καταφέρω. Έγινε Ήταν λάθος, αλλά ήμουν 25 ετών και δεν γινόταν να μην προσπαθήσω. Προερχόμουν από μετάλλιο. Γενικότερα τη θεωρώ μαύρη σελίδα που με κυνηγάει. Και στους Ολυμπιακούς Αγώνες του 2008 είχα τραυματισμό. Τερμάτισα, έχοντας πάθει θλάση».\nΑναρτήθηκε από Pan Sits στις 1:33 μ.μ. 0 σχόλια\nΗ κατάκτηση της Ευρωλίγκας από τη Ρεάλ και η συμμετοχή του Ολυμπιακού στον τελικό συνιστά απονομή δικαιοσύνης, όπως δήλωσε στον ΣΠΟΡ FM 94,6 ο Δ. Ιτούδης, που πάντως προτιμά… μόνο play offs.\nΠαρά την πικρία του για τη μη κατάκτηση της Ευρωλίγκας, ο Δημήτρης Ιτούδης μιλώντας στον ΣΠΟΡ FM 94,6 είχε το σθένος να δηλώσει πως η κατάκτηση της Ευρωλίγκας από τη Ρεάλ και η συμμετοχή του Ολυμπιακού στον τελικό αποτέλεσαν δίκαια εξέλιξη βάσει της παρουσίας τους στο Final Four. Πάντως ο προπονητής της ΤΣΣΚΑ Μόσχας θεωρεί πως ένα σύστημα που θα είχε play offs μέχρι το τέλος θα ήταν περισσότερο δίκαιο.\nΑναλυτικά, ο Δημήτρης Ιτούδης μίλησε στον Γιάννη Κυφωνίδη και τον Μάκη Διόγο για:\n-τον απολογισμό της σεζόν: «Πρέπει να μαθαίνουμε από αυτά που συμβαίνουν στη ζωή μας. Οδηγός μας είναι ό,τι έγινε στο παρελθόν και το παρόν, για να χτίσουμε το μέλλον. Κρατάμε ότι στη διάρκεια όλης της χρονιάς είχαμε μια αξιοσέβαστη σταθερότητα παρά τους τραυματισμούς που μας ταλαιπώρησαν. Δεν καταφέραμε να κατακτήσουμε την Ευρωλίγκα, αλλά ήμασταν παρόντες για δωδέκατη φορά στα 13 τελευταία χρόνια σε Final Four, κάτι που δεν είναι εύκολο. Στη VTB League κερδίσαμε όλα τα ματς των play offs χωρίς να χάσουμε παιχνίδι και δεν αφήσαμε περιθώρια αμφισβήτησης σε κανέναν».\n-το αν αποτέλεσε δίδαγμα η ήττα από τον Ολυμπιακό: «Μάθαμε πολλά, αλλά επιτρέψτε μου να μην τα μοιραστώ μαζί σας. Αν μας έλεγε κάποιος ότι 3-4 λεπτά πριν το τέλος ο Σπανούλης θα είχε 0/11 σουτ και θα χάναμε, δεν θα το πιστεύαμε. Αυτό όμως δίνει και την άγρια ομορφιά στο άθλημα. Η στρατηγική και το αρχικό μας πλάνο δεν θα άλλαζε πάντως. Ο Βασίλης μπορεί να πετύχει μεγάλα σουτ κι αυτό άλλαξε το μομέντουμ. Αυτό που έφταιξε ήταν ότι στο τέλος εμείς δεν σκοράραμε».\n-το αν υπήρξε δικαιοσύνη στη φετινή Ευρωλίγκα: «Προφανώς, αυτό λέει η ιστορία. Η καλύτερη ομάδα κέρδισε το τρόπαιο και οι καλύτερες ομάδες έπαιξαν στον τελικό».\n-το αν θεωρεί δίκαιο το σύστημα της Ευρωλίγκας: «Πιστεύω πως το μπάσκετ είναι play offs. Το πιο όμορφο σύστημα είναι αυτό. Το Final Four αφήνει μεγαλύτερα περιθώρια αιφνιδιασμού κι εκπλήξεων, αλλά σε μια σειρά αγώνων κερδίζει η ομάδα με τη μεγαλύτερη διάρκεια. Αυτό δεν σημαίνει πως δεν σέβομαι τη διαδικασία, απλώς κάνουμε προτάσεις».\n-τον Ολυμπιακό και τον Παναθηναϊκό της επόμενης περιόδου: «Οι άνθρωποι που διοικούν τις ομάδες ξέρουν καλύτερα. Ο Ολυμπιακός έχει έναν καλό κορμό, αλλά και ο Παναθηναϊκός πάει να σταθεροποιηθεί με την ανανέωση που κάνει».\n-την Εθνική: «Με αυτά που γνωρίζω κι ακούω, θεωρώ πως θα έχουμε την ευτυχία να διαλέξει ο ομοσπονδιακός τεχνικός τους καλύτερους για να προσφέρουν τις υπηρεσίες τους στην Εθνική. Την υγειά τους να έχουν και όλα θα πάνε καλά».\n-το τένις, που αποτελεί χόμπι του: «Μου αρέσει το τένις, δεν παίζω τόσο καλά, αλλά προσπαθώ να μάθω. Το βασικό χαρακτηριστικό των ατομικών αθλημάτων και ειδικά του τένις είναι η συγκέντρωση και η διαχείριση στιγμών και κρίσεων». *Πηγή: sport-fm.gr*\nΑναρτήθηκε από Pan Sits στις 1:32 μ.μ. 0 σχόλια\nΓια τουλάχιστον έναν ακόμη χρόνο θα παίζει μπάσκετ ο Πολ Πιρς. Μεταξύ Γουίζαρντς και Κλίπερς ο 37χρονος φόργουορντ.\nΤο λέει η καρδιά του κι από τη στιγμή που τα καταφέρνει μια χαρά, ο Πολ Πιρς δεν έχει λόγο να αποσυρθεί ακόμη.\nΌπως έκανε γνωστό, ο 37χρονος φόργουορντ θα παίξει στο ΝΒΑ για τουλάχιστον έναν ακόμη χρόνο. Επέλεξε να μην ενεργοποιήσει την οψιόν για το δεύτερο χρόνο του συμβολαίου του με τους Γουίζαρντς έναντι 5,5 εκατ. δολαρίων, αλλά δεν αποκλείεται να υπογράψει διαφορετική συμφωνία μαζί τους. Οι «μάγοι» μπορούν να του προσφέρουν 6 και πλέον εκατ. δολάρια, ενώ τον διεκδικούν και οι Κλίπερς, που όμως δεν μπορούν να του δώσουν πάνω από 3,4 εκατ. δολάρια.\nΦέτος ο Πιρς είδε το μέσο όρο πόντων του να ανεβαίνει από 11,9 στην κανονική περίοδο σε 14,6 στα play offs. *Πηγή: sport-fm.gr*\nΓια να μη φτάσει στο σημείο να πει… «που πήγα και έμπλεξα», ο Φρανκ Άρνεσεν έχει να ανέβει ένα βουνό για να φτάσει στην κορυφή και να θεωρήσει ότι πέτυχε κάτι σπουδαίο με τον ΠΑΟΚ.\nΟ Δανός βρίσκεται απέναντι σε μια ομάδα που έχει πολλές ανοικτές πληγές και πολλές-μεγάλες απαιτήσεις από το μέλλον της. Έχει κερδίσει το σεβασμό όλως, είναι, όμως, υποχρεωμένος να αντιμετωπίσει αδιέξοδες καταστάσεις. Βάζει μερικά στοιχήματα για τον ΠΑΟΚ που θέλει να φτιάξει, για τον εαυτό του, για τον Σαββίδη και όσους περιμένουν να κάνει θαύματα.\n1. Προσωπική υπόθεση το πρώτο στοίχημα για τον Φρανκ Άρνεσεν που θα πρέπει να οικοδομήσει αρμονική σχέση με τον ιδιοκτήτη του ΠΑΟΚ. Ο Δανός συμφώνησε με τον Ιβάν Σαββίδη, θα εισπράξει πάνω από ένα εκατομμύριο για κάθε χρόνο συνεργασίας τους και βρίσκεται απέναντι στο κοινό του ΠΑΟΚ, που ναι μεν τον αποδέχεται ως σύμβολο για το ευρωπαϊκό ποδόσφαιρο και οι επιλογές του είναι… ευαγγέλιο, αλλά, τα αποτελέσματα θα κρίνουν την επιτυχία της πρόσληψής του. Το ίδιο θα κάνει κι ο ιδιόρρυθμος Ιβάν Σαββίδης που μπορεί μέχρι τώρα να τον έχει εμπιστευθεί και να απομονώθηκε, αλλά, κανείς δεν μπορεί να προβλέψει τι θα ακολουθήσει στις δύσκολες ώρες της χρονιάς.\n2. Θα περίμενε κανείς ότι θα επέλεγε ένα από τα βαριά ονόματα της ατζέντας του. Έναν έμπειρο, με βαρύ βιογραφικό προπονητή και αρκετά χιλιόμετρα ακόμη και στα καλύτερα πρωταθλήματα της Ευρώπης. Αντ΄αυτού, ο Ιγκόρ Τούντορ είναι ο άνθρωπος που πιστεύει ότι θα φτιάξει (μαζί του) τον ΠΑΟΚ και ο Κροάτης θα φτιάξει το βιογραφικό που δεν διαθέτει, αφού έχει εργαστεί μόλις 20 μήνες στη Χάιντουκ και υπό… απροσδιόριστες συνθήκες. Κι αυτό γιατί η κροατική ομάδα αντιμετώπισε πολλά σοβαρά οικονομικά προβλήματα.\n3. Η αξιολόγηση του υλικού που διαθέτει ο ΠΑΟΚ, παρέα με τον Τούντορ είναι ένα μεγάλο στοίχημα. Υπάρχουν καμιά 30αριά συμβόλαια που βαραίνουν το ρόστερ και το ταμείο. Το ξεσκαρτάρισμα είναι δύσκολη υπόθεση.\n4. Συνέχεια του προηγούμενου… Τα βαρίδια: Πως θα διαχειριστεί περιπτώσεις σαν του Σαλπιγγίδη; Εχει συμβόλαιο που δεν είναι μικρής αξίας, αλλά, αμφισβητείται η αγωνιστική του προσφορά. Το ίδιο και ο Ρικάρντο Κόστα που ήταν μια δυσάρεστη έκπληξη. Το ίδιο κι όποιος άλλος ανήκει στην κατηγορία των μεγάλων συμβολαίων, που δεν δικαιολόγησαν τα χρήματα που έλαβαν με την απόδοσή τους, όπως διαπίστωσε ιδίοις όμμασι, στην Τούμπα και μέσα από DVD.\n5. Ως αθλητικός διευθυντής, ο Φρανκ Άρνεσεν είναι υπεύθυνος για κάτι πολύ πιο σημαντικό ακόμη κι από την κατάκτηση ενός τίτλου. Άλλωστε αποτελεί βασικός συστατικό για να φτάσει σε ένα σπουδαίο αποτέλεσμα και δεν είναι άλλο από την αλλαγή νοοτροπίας. Υπάρχουν πολλοί λόγοι για να αποτύχει και ελάχιστοι για να φτάσει πρώτος στον τερματισμό με τον ΠΑΟΚ που σχεδιάζει. Ο Δανός δεν είναι μαθημένος στα ελληνικά δεδομένα και ειδικά σε ελληνικές ποδοσφαιρικές νοοτροπίες, στην εσωστρέφεια του ΠΑΟΚ, σε όσα τον έχουν οδηγήσει ενδεχομένως μακριά από τις διακρίσεις. Εχει να αντιμετωπίσει τον εφιάλτη του μόνιμα αδικημένου.\n6. Είναι υποχρεωμένος, αν δεν αλλάξουν τα πράγματα, να αντιμετωπίσει το παρασκήνιο. Έχει αυτιά και ακούει τι ακριβώς συμβαίνει τον τελευταίο καιρό, και πόσο κοστίζει στην προσπάθεια των ομάδων να αγωνίζονται επί ίσοις όροις στο πρωτάθλημα. Δεν είναι ίσως δική του δουλειά, θα συμπορεύεται με τον Σαββίδη. Είναι κι αυτό κάτι που θα τον απασχολεί, όταν θα αναζητεί λογική εξήγηση στους βαθμούς που χάνονται.\n7. Ο χρόνος δεν είναι σύμμαχος. Είναι εχθρός και δεν μπορείς να τον νικήσεις αν δεν έχεις αποτελέσματα. Ήδη υπάρχει μεγάλη καθυστέρηση. Ο Αρνεσεν (κι ο Τούντορ) θα στήσουν ομάδα που ταυτόχρονα θα προετοιμάζεται και θα παίζει φιλικά (από τις 4 Ιουλίου στην Ολλανδία) και επίσημους ευρωπαϊκούς αγώνες (από τις 16 Ιουλίου) σε μια χρονιά που δεν υπάρχουν πολλοί που θα συγχωρήσουν νέα υποχώρηση, λάθη και παραλείψεις με συνέπεια μια ακόμη αγωνιστική απογοήτευση. Ο κόσμος έχει ήδη γυρίσει την πλάτη στην ομάδα και μόνο η ομάδα (με τα επιτυχίες) θα τον επαναφέρει κοντά της.\n8. Ως αθλητικός διευθυντής θα ασχοληθεί με τη βάση. Λέγεται ότι ο ίδιος ήθελε να συμπεριλάβει στη συμφωνία του με τον ΠΑΟΚ κι αυτό το κεφάλαιο, προφανώς γιατί το θεωρεί σημαντικό. Η φιλοσοφία του γύρω από το ποδόσφαιρο τον κάνει ευαίσθητο σε θέματα νεαρών ποδοσφαιριστών και δεν αποκλείεται να βρεθούμε μπροστά σε εκπλήξεις, με ποδοσφαιριστές που δεν υπολογίζονταν ως βασικοί και θα αποκτήσουν ρόλο στην ομάδα με την προοπτική να καθιερωθούν. *Πηγή: sport-fm.gr*\nΑναρτήθηκε από Pan Sits στις 1:31 μ.μ. 0 σχόλια\nΗ ίδια «συνοδός» που αποκάλυψε πως είχε… συνευρέσεις με τον παντρεμένο Γιάγια Τουρέ, δήλωσε πως είχε πελάτη της και τον αδερφό του, Κόλο, τον οποίο κατηγόρησε και για τσιγκουνιά.\nΓια δεύτερη σερί Κυριακή η Sun φιλοξενεί ερωτικές περιπέτειες της οικογένειας Τουρέ. Μετά τον Γιάγια και την αποκάλυψη μιας «συνοδού» πως είχε ερωτικές συνευρέσεις με τον (παρεμπιπτόντως παντρεμένο) μέσο της Μαν. Σίτι, η ίδια ήρθε να ισχυριστεί πως είχε πελάτη και τον αδερφό του, Κόλο!\nΗ Σάντρα Εντόνια, όπως ονομάζεται, ανέφερε πως έκανε «μαθήματα σεξ» με τον αμυντικό της Λίβερπουλ, που πάντως δεν είναι παντρεμένος. Μάλιστα τον αποκάλεσε τσιγκούνη, καθώς ανέφερε πως «… μου έδωσε φιλοδώρημα 10 λίρες. Ακόμη κι αυτός που μου καθαρίζει τα τζάμια μού δίνει περισσότερα».\nΔιοικούντες την Ρεάλ φέρονται να ζήτησαν από τον Ράφα Μπενίτεθ να χάσει κιλά για να μην τον χλευάζουν οι αντίπαλοι οπαδοί.\nΊσως είναι το τελευταίο που θα έπρεπε να τους απασχολεί… Όμως μέλη της διοίκησης της Ρεάλ φέρονται, σύμφωνα με την «As», να ζήτησαν από τον Ράφα Μπενίτεθ να χάσει κιλά!\nΟ λόγος; Όχι γιατί νοιάζονται για την υγεία του, αλλά γιατί έτσι θεωρούν πως θα αποφύγει τα χλευαστικά συνθήματα των αντιπάλων οπαδών και θα αντιπροσωπεύει καλύτερα το image της «βασίλισσας».\nΥπενθυμίζεται πως ο Μπενίτεθ επί των ημερών του στη Λίβερπουλ είχε γίνει θύμα συνθημάτων από οπαδούς της Μαν. Γιουνάιτεντ, που τον αποκαλούσαν «fat Spanish waiter» (μτφ: χοντρό Ισπανό σερβιτόρο).\nΤέσσερις ομάδες, με ίσες πιθανότητες πρόκρισης και ίδιο κίνδυνο αποκλεισμού μονομαχούν απόψε για τον τρίτο όμιλο του Κόπα Αμέρικα. Κολομβία-Περού και Βραζιλία-Βενεζουέλα κρίνουν τα πάντα.\nΞεκαθάρισμα λογαριασμών απόψε στον τρίτο όμιλο του Κόπα Αμέρικα. Κολομβία-Περού και Βραζιλία-Βενεζουέλα είναι τα ματς που κρίνουν τα πάντα, αφού από τα αποτελέσματά τους θα κριθούν τα δύο συν ένα εισιτήρια της πρόκρισης στα προημιτελικά. Οι τέσσερις ομάδες βρίσκονται στο ίδιο σημείο εκκίνησης, με τρεις βαθμούς και ίδια διαφορά τερμάτων μετά τις δύο πρώτες αγωνιστικές.\nΟι δύο πρώτες θα πάρουν το εισιτήριο για την οκτάδα, ενώ η τρίτη ομάδα του γκρουπ θα πρέπει να υπερισχύσει σε συγκομιδή ή διαφορά γκολ του Ισημερινού (3 βαθμούς και -2), ώστε να είναι η δεύτερη καλύτερη τρίτη των ομίλων μετά την Ουρουγουάη.\nΜέχρι στιγμής έχει ήδη προκύψει στα προημιτελικά το ζευγάρι Χιλή-Ουρουγουάη, ενώ η Βολιβία θα παίξει με τον δεύτερο του τρίτου ομίλου, η Αργεντινή με τον τρίτο του πρώτου ή του τρίτου ομίλου και η Παραγουάη με τον πρώτο του τρίτου ομίλου.\nΚολομβία-Περού (22:00, ΣΚΑΪ)\nΗ Κολομβία έδειξε τα δόντια της απέναντι στη Βραζιλία και μοιάζει να έχει το θεωρητικά ευκολότερο έργο από τις τέσσερις ομάδες που διεκδικούν επί ίσοις όροις την πρόκριση στην επόμενη φάση. Ο Χοσέ Πέκερμαν, πάντως, πονοκεφαλιάζει αφού πέραν της δεδομένης απουσίας του τιμωρημένου Κάρλος Μπάκα, αμφίβολος είναι ο Χάμες Ροντρίγκες λόγω μυϊκών ενοχλήσεων. Στον αντίποδα, ο Ρικάρντο Γκαρέκα ποντάρει στην επανεμφάνιση του Φαρφάν, που ξεπέρασε την αλλεργική αντίδραση που τον ταλαιπώρησε, αλλά και στην καλή παράδοση. Σε 14 αναμετρήσεις των δύο ομάδων σε Κόπα Αμέρικα, το Περού μετρά επτά νίκες έναντι μόλις δύο της Κολομβίας, που κι αυτές είχαν έρθει όταν η διοργάνωση είχε φιλοξενηθεί στη χώρα.\nΚολομβία (Πέκερμαν): Οσπίνα, Σούνιγκα, Σαπάτα, Μουρίγιο, Αρμέρο, Κουαδράδο, Βαλένσια, Σάντσες, Ροντρίγκες (Καρδόνα), Φαλκάο, Ροντρίγκες.\nΠερού (Γκαρέκα): Γκαγέσε, Αντβίνκουλα, Άσκουες, Σαμπράνο, Βάργκας, Σάντσες, Λομπατόν, Μπαγιόν, Κουέβα, Φαρφάν, Πισάρο, Γκερέρο.\nΒραζιλία-Βενεζουέλα (00:30, ΣΚΑΪ)\nΗ Βραζιλία περιέπλεξε τη ζωή της όχι μόνο μετά την ήττα από την Κολομβία, αλλά και με την αποβολή του Νεϊμάρ, που τιμωρήθηκε με τέσσερις αγωνιστικές και δεν θα αγωνιστεί στο υπόλοιπο του τουρνουά. Η νίκη για τη «σελεσάο» είναι επιβεβλημένη απέναντι στη Βενεζουέλα και ο Φιλίπε Κουτίνιο της Λίβερπουλ είναι η πιθανότερη επιλογή του Ντούνγκα για να καλύψει το κενό του ηγέτη της Βραζιλίας. Απουσία θα έχει και η Βενεζουέλα, καθώς ο Φερνάντο Αμορεμπιέτα αποβλήθηκε στην ήττα από το Περού και τη θέση του αναμένεται να πάρει ο Γκάμπριελ Σίσερο. Στο βασικό σχήμα αναμένεται να βρίσκεται ο προσεχώς παίκτης της ΑΕΚ Ρόναλντ Βάργκας, που «θυσιάστηκε» νωρίς στο προηγούμενο ματς για να μπει αμυντικός μετά την κόκκινη στην ομάδα του. Η παράδοση είναι με το μέρος της Βραζιλίας, που μετρά πέντε νίκες και μια ισοπαλία, έχοντας παθητικό μόλις ενός γκολ, σε έξι παιχνίδια με τη Βενεζουέλα στο Κόπα Αμέρικα.\nΒραζιλία (Ντούνγκα): Τζέφερσον, Άλβες, Σίλβα, Μιράντα, Λουίς, Φερναντίνιο, Ελίας, Γουίλιαν, Κουτίνιο, Ρομπίνιο (Ντάγκλας Κόστα), Φιρμίνο.\nΒενεζουέλα (Σανβισέντε): Μπαρόχα, Ροσάλες, Βισκαρόντο, Τούνιες, Σίσερο, Ρινκόν, Σέιχας, Αράνγκο, Βάργκας, Γκέρα, Ροντόν. *Πηγή: sport-fm.gr*\nΑναρτήθηκε από Pan Sits στις 1:30 μ.μ. 0 σχόλια\nΠολλά υποσχόμενο προπονητή χαρακτήρισε η παλιά δόξα του πορτογαλικού ποδοσφαίρου, Βιτόρ Μπαία, τον Μάρκο Σίλβα, που έχει ξεκινήσει ήδη τον προγραμματισμό του Ολυμπιακού για τη νέα σεζόν.\nΜια λιτή μεν, αλλά περιεκτική δε, ανάλυση του Μάρκο Σίλβα, που είναι ο «εκλεκτός» των ανθρώπων του Ολυμπιακού έκανε ο Βίτορ Μπαία. Ο παλαίμαχος τερματοφύλακας, ο οποίος αγωνίστηκε σε Πόρτο και Μπαρτσελονα είναι σχολιαστής στα ΜΜΕ πλέον και μίλησε σε ελληνικό Μέσο για τον 38χρονο τεχνικό.\n«Είναι αναμφίβολα ένας πολλά υποσχόμενος νέος προπονητής. Καταφέρνει έως τώρα να διατηρεί εξαιρετικές σχέσεις με τους ποδοσφαιριστές του. Έκανε καταπληκτική δουλειά τόσο στην Εστορίλ όσο και στη Σπόρτινγκ. Ήταν πραγματικά απίστευτο αυτό που έκανε η Σπόρτινγκ μαζί του. Κανείς δεν κατάλαβε γιατί σταμάτησαν τη συνεργασία. Είναι πολύ έξυπνος, διαβάζει το παιχνίδι και καταλαβαίνει πολύ καλά τις στιγμές του αγώνα στη διάρκειά του. Χρησιμοποιεί ένταση και δυναμισμό στο παιχνίδι του και συνήθως παίζει με διάταξη 4-3-3», αναφέρει μέσω της «Real News». *Πηγή: sport-fm.gr*\nΞεκάθαρη έχει κάνει στους συμπαίκτες του στη Μάντσεστερ Γ. την πρόθεσή του ν' αποχωρήσει, ο Νταβίντ Ντε Χέα.\nΟ Ισπανός τερματοφύλακας περιμένει την πρόταση της Ρεάλ για να πιέσει την κατάσταση και να ζητήσει από τους ανθρώπους της Γιουνάιτεντ να τον αφήσουν να μετακομίσει στη Μαδρίτη.\nΟι «μερένχες» αρχικά αναμένεται να καταθέσουν προσφορά 13 εκατ.λιρών που σε πρώτη φάση δεν πείθει τον αγγλικό σύλλογο, ωστόσο, ο Ντε Χέα είναι ξεκάθαρος όσον αφορά την επιθυμία του να επαναπατριστεί και να παίξει στη Ρεάλ.\nΤο έχει πει στους συμπαίκτες του στη Γιουνάιτεντ, εκείνοι το έχουν συζητήσει και μεταξύ τους και πλέον, το μοναδικό που περιμένουν στην ομάδα του Μάντσεστερ είναι το «πότε» και όχι το «αν» θα τελειώσει η μεταγραφή...\nΑναρτήθηκε από Pan Sits στις 1:29 μ.μ. 0 σχόλια\nΑρκετά «αλμυρός» για τα δεδομένα της Γ’Εθνικής είναι ο Μανώλης Μονιάκης, καθώς στον ΟΦΗ «πάγωσαν» με το ποσό που ζήτησε ο έμπειρος μπακ για να παραμείνει στην ομάδα.\nΔύσκολο έως και απίθανο θεωρείται να παραμείνει στον ΟΦΗ ο Μανώλης Μονιάκης. Ο 27χρονος αριστερός μπακ είχε επαφή με ανθρώπους της ομάδας και προέκυψε μεγάλη διαφορά στο οικονομικό, όπως αναφέρεται στη «SportDay».\nΟ παίκτης ζήτησε 50.000 ευρώ για να συνεχίσει και το γκρουπ επιχειρηματιών που έχει αναλάβει να «τρέξει» τον σύλλογο «έπεσε» από τα σύννεφα με το ποσό που άκουσε.\nΟ Μονιάκης αγωνίστηκε στους Κρητικούς από το 2006 έως το 2010 σε πρώτη φάση και ύστερα από ένα μικρό διάλειμμα, όπου πήγε στον Ολυμπιακό χωρίς να παίξει και δόθηκε δανεικός στην Κέρκυρα επέστρεψε στο Ηράκλειο το 2011. Φέτος έκανε 16 εμφανίσεις στο πρωτάθλημα και πέντε στο Κύπελλο.\nΕντός της ημέρας αναμένεται να γίνει συνάντηση με τον Αλέξη Περογαμβράκη. *Πηγή: sport-fm.gr*\nΑναρτήθηκε από Pan Sits στις 1:28 μ.μ. 0 σχόλια\nΗ Εθνική Γυναικών έχει κάνει ήδη την υπέρβαση. Με νίκη επί του Μαυροβουνίου και συνδυασμό αποτελεσμάτων σήμερα, μπορεί να φτάσει και στο «θαύμα».\nΗ επιτυχία είναι δεδομένη… Η Εθνική Γυναικών έφτασε στο στόχο της απλώς και μόνο με την πρόκριση στη δεύτερη φάση του Ευρωμπάσκετ, ενώ η εξαιρετική της εμφάνιση παρά την ήττα απέναντι στην πανίσχυρη Γαλλία και η νίκη επί της Τσεχίας δίνουν ελπίδες για πρόκριση και στα προημιτελικά.\nΑπόψε (19:00 και σε μαγνητοσκόπηση στις 20:30 από το TV Μακεδονία), τα κορίτσια του Τζώρτζη Δικαιουλάκου θα προσπαθήσουν να σκαρώσουν ένα θαύμα. Η Εθνική έχει ελπίδες πρόκρισης μόνο αν νικήσει. Εφόσον αυτό συμβεί, θα χρειαστεί συνδυασμός αποτελεσμάτων.\nΑναλυτικά και πάντα με προϋπόθεση τη νίκη επί του Μαυροβουνίου η Εθνική προκρίνεται: α) Με νίκη της Λευκορωσίας επί της Γαλλίας (21:30), ό,τι κι αν συμβεί στο Τουρκία-Τσεχία (16:30), β) Με νίκη της Γαλλίας επί της Λευκορωσίας και νίκη της Τουρκίας επί της Τσεχίας, η Εθνική περνά νίκη με 15+ πόντους επί του Μαυροβουνίου, γ) Με νίκη της Γαλλίας επί της Λευκορωσίας και της Τσεχίας επί της Τουρκίας, η Εθνική περνά νίκη με 23+ πόντους επί του Μαυροβουνίου. *Πηγή: sport-fm.gr*\nΠολύ πιθανό είναι το ενδεχόμενο να αποκτήσει (με τη μορφή δανεισμού) ο Πανιώνιος τον Θανάση Ντίνα από τον Παναθηναϊκό. Αναμονή για το μέλλον του Αριέλ Ιμπαγάσα.\nΣοβαρές πιθανότητες υπάρχουν για να συνεχίσει την καριέρα του στον Πανιώνιο ο Θανάσης Ντίνας. Ο 25χρονος μεσοεπιθετικός δεν υπολογίζεται από τον Γιάννη Αναστασίου και όπως φαίνεται ο Παναθηναϊκός θα τον δώσει δανεικό.\nΟι Νεοσμυρνιώτες στοχεύουν στο να αποκτήσουν δύο παίκτες για τα «φτερά», καθώς ο Φούντας πήρε μεταγραφή για τον Αστέρα, ο Κολοβός επιστρέψει στον Ολυμπιακό, όπου και ανήκει και με τα τωρινά δεδομένα ο ένας θα είναι ο παίκτης του «τριφυλλιού».\nΣτην τρέχουσα σεζόν έκανε 21 εμφανίσεις συνολικά, σε Ελλάδα και Ευρώπη, τις οποίες συνδύασε δύο γκολ.\nΛίγες ημέρες υπομονή χρειάζεται για το θέμα του Αριέλ Ιμπαγάσα. Ο Μαρίνος Ουζουνίδης μίλησε με τον Αργεντινό και του τόνισε ότι τον υπολογίζει για τη νέα σεζόν, αναλύοντας του τον ρόλο που αναμένεται να έχει. Όπως αναφέρεται στη «Live Sport» ο «Κάνιο», ο οποίος τον Οκτώβριο θα κλείσει τα 39, ζήτησε μικρή διορία για να απαντήσει στην πρόταση που του έγινε για να ανανεώσει το συμβόλαιο του.\nΣτη σεζόν που έφυγε, έκανε 23 συμμετοχές στη Super League, αλλά μόλις τις δώδεκα ως βασικός. Επιπλέον, αγωνίστηκε μια φορά και στο Κύπελλο. *Πηγή: sport-fm.gr*\nΑναρτήθηκε από Pan Sits στις 1:27 μ.μ. 0 σχόλια\nΟ παγκόσμιος πρωταθλητής με την ομάδα U20 της Σερβίας, Σάσα Ζντιέλαρ, υπολογίζεται από τον Ολυμπιακό. Θα λάβει μέρος στην προετοιμασία και… βλέπουμε.\nΟ Σάσα Ζντιέλαρ εντυπωσίασε με την παρουσία του στο Παγκόσμιο Πρωτάθλημα U20 όντας βασικός με την εθνική Σερβίας που κατέκτησε τον τίτλο νικώντας στην παράταση τη Βραζιλία.\nΟ 20χρονος κεντρικός μέσος, που από το 2013 ανήκει στον Ολυμπιακό, έπαιξε και στα επτά ματς των «πλάβι» και υπολογίζεται για τη νέα σεζόν.\nΟ ταλαντούχος άσος αναμένεται να πάρει μέρος στην προετοιμασία της πρώτης ομάδας κι αν ο προπονητής πειστεί πως μπορεί να προσφέρει, θα τον κρατήσει στο δυναμικό για την ερχόμενη σεζόν, ειδάλλως θα δοθεί δανεικός. *Πηγή: sport-fm.gr*\nΟ Γιάννης Αμανατίδης παντρεύτηκε την εκλεκτή της καρδιάς του και το «παρών» έδωσαν στο γάμο αρκετοί πρώην συμπαίκτες του.\nΟι σοβαροί τραυματισμοί υποχρέωσαν τον Γιάννη Αμανατίδη να βάλει πρόωρα τέλος στην καριέρα του το 2011. Η ζωή πάντως συνεχίζεται για τον 33χρονο πρώην διεθνή, που μπήκε στο κλαμπ των παντρεμένων.\nΟ άλλοτε άσος της Στουτγκάρδης, της Άιντραχτ και της Καϊζερσλάουτερν ενώθηκε με τα ιερά δεσμά του γάμου με την εκλεκτή της καρδιάς του και παρόντες στο μυστήριο και το γλέντι που ακολούθησε ήταν αρκετοί πρώην συμπαίκτες του, όπως ο Δημήτρης Παπαδόπουλος (που δημοσίευσε στο Instagram τη σχετική φωτογραφία) και ο Γιώργος Τζαβέλλας.\nΟ κόσμος του Ολυμπιακού θεωρεί πως στο πρόσωπο του Γ. Σφαιρόπουλου βρήκε προπονητή για χρόνια και ο ίδιος δηλώνει στη SportDay «… έτσι ακριβώς αισθάνομαι». Τι είπε για Σλούκα και σχεδιασμό.\n«Αισθάνομαι πως έχω βρει την ομάδα μου για χρόνια», δηλώνει ο Γιάννης Σφαιρόπουλος σε συνέντευξή του στη SportDay. Ο προπονητής του Ολυμπιακού μιλά για το σχεδιασμό της επόμενης σεζόν, τη μεγάλη απόφαση του Σλούκα, τις αλλαγές που δεν έγιναν στο ρόστερ μέσα στη χρονιά και την αλλαγή νοοτροπίας που έφερε στην ομάδα.\nΑναλυτικά, ο Γιάννης Σφαιρόπουλος μίλησε για:\n-τη διατήρηση του κορμού: «Το μοντέλο που υπάρχει σε αυτή την ομάδα είναι ήδη επιτυχημένο. Σίγουρα, υπάρχουν στην αγορά πιο ποιοτικοί παίκτες από αυτούς που έχουμε, αλλά κανείς δεν ξέρει αν θα ταιριάξουν με το σύστημα, τον χαρακτήρα και τον τρόπο λειτουργίας μας. Πολλές φορές στον αθλητισμό έχουμε δει παίκτες μεγάλης εμβέλειας που δεν μπορούν να αποδώσουν. Γιατί λοιπόν να βάλουμε αυτό το ρίσκο, από τη στιγμή που είμαστε πρωταθλητές και συμμετείχαμε στον τελικό της Ευρωλίγκας; Αφού ξεκαθαρίσει το ποιοι μένουν και ποιοι φεύγουν, θα δούμε τι θα χρειαστεί».\n-το τι θα συμβούλευε τον Σλούκα αν ήταν πατέρας του: «Στους παίκτες μου μιλάω σαν πατέρας και αυτό νομίζω πως είναι πολύ σημαντικό. Τους λέω αυτά που λέω και στα παιδιά μου, στο αίμα μου. Οι παίκτες είναι... παιδιά μου και όλη τη χρονιά είχαμε κουβέντες και συζητήσεις. Για το πώς πρέπει να είναι στη ζωή τους, το πώς πρέπει να σκέφτονται και ποιο είναι το συμφέρον τους, σε συνδυασμό με της ομάδας. Ο Κώστας λοιπόν, ξέρει καλά τι πρέπει να κάνει...».\n-το τι άλλαξε και ήρθε το 5-0 επί του Παναθηναϊκού: «Εγώ ήμουν στον Ολυμπιακό τρία χρόνια. Πάντα προσπαθούσαμε να βρούμε δικαιολογίες τότε. Ήξερα καλά πως τέτοιες δεν υπάρχουν Εσύ πρέπει να κάνεις αυτό που οφείλεις να κάνεις και μετά οι άλλοι θα πουν αν η διαιτησία δεν ήταν καλή. θα το πει όλος ο κόσμος, δε θα τα πούμε εμείς. Εμείς παίζουμε μέσα στο γήπεδο. Αυτό που προσπάθησα να κάνω ήταν να δουλέψει η ομάδα απερίσπαστα, χωρίς επιρροές από τα γύρω-γύρω, τον Τύπο και την πίεση του κόσμου. Όλα αυτά δεν πρέπει να μας βγάζουν από τον τρόπο λειτουργίας μας μέσα στο γήπεδο και από τον τρόπο που σκεφτόμαστε. Ακόμα και όταν χάνεις ένα ελεύθερο σουτ ή... δέκα βολές, δεν πρέπει να εκνευρίζεσαι και να χάνεις τη συγκέντρωσή σου. Έτσι είναι η ιδιοσυγκρασία μου και οι παίκτες μπαίνουν σε αυτόν τον τρόπο κατεύθυνσης. Τα στοιχεία της ηρεμίας και της αυτοπεποίθησης είναι σημαντικά».\n-τη συνέπεια της ομάδας: «Το σημαντικό είναι ότι δεν κάναμε μέσα στη σεζόν αγωνιστική "κοιλιά". Η ομάδα αυτούς τους οκτώ μήνες δεν έκανε σε κανένα σημείο σερί ήττες. Δεν περάσαμε αγωνιστική κρίση. Όταν χάνεις π.χ. δύο συνεχόμενα παιχνίδια, αρχίζει η γκρίνια και χωρίς να το... καταλάβεις, χάνεις και το τρίτο Αυτό ευτυχώς, δεν το είχαμε».\n-τη διατήρηση του ρόστερ: «Είμαι κατά των αλλαγών μέσα στη σεζόν, θεωρώ πως είναι καλύτερο να λύσω ένα πρόβλημα εκ των έσω. Με έναν παίκτη που τον ξέρω και αμέσως θα πάρει τον ρόλο αυτού που θα αντικαταστήσει. Αυτό σου δίνει αμέσως πλεονέκτημα.\nΕπίσης πιστεύω πως, εκτός του ότι ο καινούργιος θα χρειαστεί έναν-ενάμιση μήνα προσαρμογής, δεν υπάρχουν πολλοί παίκτες που θα μπουν στην ομάδα στη μέση της χρονιάς και θα μπορούν να ανταποκριθούν. Ο Ολυμπιακός θέλει παίκτες πρώτης γραμμής και αυτοί π.χ. τον Ιανουάριο ή τον Φεβρουάριο, παίζουν σε άλλες ομάδες. Πρέπει να είναι ειδικές οι καταστάσεις και οι συγκυρίες για να πετύχεις κάτι τέτοιο. Δε μπορείς όταν έχεις ένα από τα καλύτερα υλικά όπως αυτό του Ολυμπιακού να κοιτάξεις να φέρεις έναν άλλον παίκτη λόγω τραυματισμού. Μόνο αν είναι κάποιος που θα μπει και θα κάνει τη διαφορά».\n-το αν ανεβαίνει ο πήχης από τη φετινή επιτυχία: «Καθόλου δεν τον ανεβάζει, νιώθω ακριβώς το ίδιο με την πρώτη μέρα. Τις ευθύνες και την πίεση στον εαυτό μου τη βάζω εγώ και όχι η επιτυχία ή η αποτυχία. Εγώ θέλω ανταγωνιστικότητα και να λειτουργώ υπό αυτές τις συνθήκες. Ακόμα και όταν πάω να βάψω έναν φράχτη, θα το κάνω όσο καλύτερα μπορώ. Όχι όπως ένας επαγγελματίας, αλλά θα προσπαθήσω να μην κάνω… τσαπατσουλιές ή να αφήσω κενά. Η νέα χρονιά θα είναι πάρα πολύ δύσκολη. Οι απαιτήσεις θα είναι μεγαλύτερες. Καμία ομάδα δεν έχει υπογράψει συμβόλαιο ότι θα πηγαίνει στα Final Four ή θα παίρνει το πρωτάθλημα. Άρα ξεκινάμε με αφετηρία το μηδέν, θα αρχίσουμε να... τρέχουμε για να δούμε ποιος θα βγει πρώτος. Όλοι ξέρουν πλέον πως ο Ολυμπιακός είναι πιο δυνατός και υπολογίσιμος και το κίνητρο τους θα είναι ακόμα μεγαλύτερο. Η δουλειά μας θα είναι λοιπόν πιο δύσκολη και πρέπει να βελτιωθούμε όλοι».\n-το αν θα μείνει στον Ολυμπιακό για πολλά χρόνια: «Ο Ολυμπιακός είναι μία πολύ μεγάλη ομάδα, είναι τιμή για μένα που με εμπιστεύτηκε και ακόμα μεγαλύτερη τώρα που ο κόσμος λέει αυτό το πράγμα για μένα. Και εγώ ακριβώς έτσι αισθάνομαι, πως έχω βρει την ομάδα μου για χρόνια».\nΜπορεί το «διαζύγιο» του με την ΕΠΟ να μην ήταν… βελούδινο, αλλά ο Φερνάντο Σάντος δείχνει ότι έχει την Εθνική μέσα στην καρδιά του και πως πιστεύει ότι μπορεί να επιστρέψει στις επιτυχίες.\nΞαφνιασμένος, αλλά και λυπημένος για τη δεύτερη ήττα της Εθνικής από τα Νησιά Φερόε για τα προκριματικά του Euro 2016 παρουσιάστηκε ο πρώην τεχνικός της «γαλανόλευκης» σε δηλώσεις του. Ο Ομοσπονδιακός προπονητής της Πορτογαλίας εξέφρασε την εμπιστοσύνη του στον Σέρχιο Μαρκαριάν και σε άλλους ανθρώπους εντός της ομάδας και ανέφερε ότι μπορούν να έρθουν επιτυχίες και πάλι.\n«Με λύπησε πολύ που είδα την εθνική ομάδα να χάνει πάλι. Η είδηση της δεύτερης ήττας από τα Νησιά Φερόε σίγουρα ήταν κάτι που δεν περίμενα και με εξέπληξε, καθότι θεωρούσα πως μετά την ήττα του πρώτου αγώνα τα πράγματα θα πήγαιναν καλύτερα. Πραγματικά εκτιμούσα πως ήταν σε θέση να πάρει ένα θετικό αποτέλεσμα ώστε να μπορέσει να κοιτάξει με μεγαλύτερη αισιοδοξία τη συνέχεια», επεσήμανε στο «Έθνος».\nΓια τον νυν τεχνικό και διάδοχο του Κλαούντιο Ρανιέρι στην Εθνική, είπε: «Εκτιμώ τον κ. Μαρκαριάν, το έργο και την εμπειρία του. Αυτός ζει την ομάδα κάθε μέρα από κοντά και ξέρει καλύτερα τι πρέπει να γίνει ώστε η εθνική ομάδα να χτιστεί σε νέες βάσεις. Γνώμονας πρέπει να είναι η συμμετοχή στην επόμενη προκριματική φάση».\nΚαταλήγοντας, έστειλε το δικό του μήνυμα: «Μη σταματάτε ποτέ να πιστεύετε στις δυνατότητες της ομάδας. Σίγουρα η κατάσταση τώρα είναι δύσκολη, ωστόσο υπάρχουν στελέχη που τα γνωρίζω από τη συνεργασία μας, ικανά να βοηθήσουν για να ανατραπεί η κατάσταση. Πιστεύω ότι η εθνική ομάδα θα μπορέσει να επιστρέψει στο δρόμο των επιτυχιών». *Πηγή: sport-fm.gr*\nΑναρτήθηκε από Pan Sits στις 1:26 μ.μ. 0 σχόλια\nΠροβληματισμός για την καθυστέρηση στην απελευθέρωση του Μάρκο Σίλβα στον Ολυμπιακό. Το σενάριο για Στραματσιόνι και η κρούση σε Ζιντάν. Προτάθηκε κι εξετάζεται ο Νενέ, περιμένει ο Μπερμπάτοφ.\nΟ Μάρκο Σίλβα έχει συμφωνήσει σε όλα με τον Ολυμπιακό, έχει πιάσει-έστω κι εξ αποστάσεως-δουλειά μελετώντας το υπάρχον ρόστερ και τις ανάγκες του, ωστόσο δεν μπορεί ακόμη να ανακοινωθεί. Η δικαστική διαμάχη του με τη Σπόρτινγκ δεν επιτρέπει την έκδοση του διαζυγίου του και την πρόσληψή του από τους «ερυθρόλευκους». Ο Πορτογάλος προπονητής δεν δείχνει διατεθειμένος να κάνει βήμα πίσω στις αξιώσεις του για αποζημίωση από τη διοίκηση των «λιονταριών», που με την πλευρά της προσπαθεί με διάφορους τρόπους να απαλλαγεί από το βάρος αυτό. Το θέμα είναι αμφίβολο αν θα λυθεί οριστικά και την τρέχουσα εβδομάδα, κάτι που προβληματίζει τους ανθρώπους του Ολυμπιακού. Εκφράζεται η αισιοδοξία πως-δεδομένου ότι και η Σπόρτινγκ θέλει να ανακοινώσει τον Ζόρζε Ζέσους και να κοιτάξει την επόμενη μέρα της-θα βρεθεί μια συμβιβαστική λύση, αλλά όσο καθυστερεί το ζήτημα, είναι λογικό να υπάρχει ανησυχία.\nΤην ίδια στιγμή, δημοσίευμα της Gazzetta Dello Sport έκανε λόγο για προχωρημένες επαφές του Ολυμπιακού με τον Αντρέα Στραματσιόνι για τη θέση του προπονητή, σε περίπτωση που «χαλάσει» του Μάρκο Σίλβα. Μάλιστα η ιταλική ιστοσελίδα αναφέρει πως ο 39χρονος τεχνικός, που προ ημερών έφυγε από την Ουντινέζε ενώ έχει περάσει και από την Ίντερ, είναι απόλυτα θετικός στο ενδεχόμενο αυτό. Δεν πρέπει να έχει αποκλειστεί το ενδεχόμενο να έχει γίνει σχετική κρούση σε άλλον προπονητή για «ρεζέρβα», έστω και ω


Αντιδράσεις για το αιφνίδιο ξήλωμα της ηγεσίας των Ε.Δ | ΦΟΡΑ ΠΑΡΤΙΔΑ\nΑρχική » ΑΝΤΙΔΡΑΣΕΙΣ , ΑΠΟΣΤΡΑΤΕΙΕΣ , ΓΕΩΡΓΙΑΔΗΣ , ΝΔ , ΞΗΛΩΜΑ ΗΓΕΣΙΑΣ » Αντιδράσεις για το αιφνίδιο ξήλωμα της ηγεσίας των Ε.Δ\nforapartida 1/17/2017 04:24:00 μ.μ. 0 σχολια\n▲ ΠΕΙΣΤΙΚΕΣ ΕΞΗΓΗΣΕΙΣ ΖΗΤΑ ΑΠΟ ΚΑΜΜΕΝΟ Η ΝΔ ΓΙΑ ΤΙΣ ΜΑΖΙΚΕΣ ΑΠΟΣΤΡΑΤΕΙΕΣ · ΟΥΤΕ 0 ΒΙΤΣΑΣ ΔΕΝ ΓΝΩΡΙΖΕ.\n▲ Για την τοποθέτηση του νέου αρχηγού του Γενικού Επιτελείου Στρατού (ΓΕΣ) χρειάστηκε να «υπερσκελιστούν» δέκα αντιστράτηγοι.\nΝα σημειωθεί πως πρόκειται για τον έβδομο αρχηγό το 2011, κάτι που αποτελεί ρεκόρ στις Ένοπλες Δυνάμεις της χώρας. Ως γνωστόν, η κυβέρνηση ΣΥΡΙΖΑ - ΑΝ.ΕΛ. είχε δεσμευθεί ότι δεν θα προβαίνει σε συνεχείς αιφνιδιαστικές αλλαγές στο στράτευμα, προκειμένου έτσι να διατηρηθεί η συνοχή των Ε.Δ. Ωστόσο, τώρα αλλάζουν οι ηγεσίες που είχαν τοποθετηθεί μόλις το 2015, με αποτέλεσμα να γεννώνται πολλά ερωτηματικά -όπως σαφώς αφήνει να εννοηθεί η αξιωματική αντιπολίτευση- γύρω από τις σκοπιμότητες που εξυπηρετούν αυτές οι κρίσεις, αλλά και την πολιτική που ακολουθεί η κυβέρνηση απέναντι στις Ε.Δ. Εξαίρεση αποτελεί ο αρχηγός ΓΕΕΘΑ, ναύαρχος Ευάγγελος Αποστολάκης, ο οποίος διατηρείται στη θέση του.\nΟι κρίσεις έγιναν λίγες ημέρες προτού αναχωρήσει ο κ. Καμμένος, όπως διαρρέει το περιβάλλον του, για τις ΗΠΑ, προκειμένου να συναντηθεί με Ελληνοαμερικανούς - στελέχη του επιτελείου Τραμπ.


Για αποκατάσταση οδικού δικτύου οι πρώτες κινήσεις στο Δήμο Μουζακίου Κύριο\n7 Οκτωβρίου 2020, 22:22\nΌπως είπε στο KarditsaLive.Net ο δήμαρχος κ. Φάνης Στάθης περιλαμβάνονται ασφαλτοστρώσεις, τοιχία αντιστήριξης, σωληνωτά και άλλα τεχνικά έργα. Ενώ επίσης την Παρασκευή έρχονται προς έγκριση και οι μελέτες για τις στέγες των δημοτικών κτιρίων (κυρίως σχολικών κτιρίων) που αντιμετωπίζουν προβλήματα και πρέπει να αντικατασταθούν πριν την έλευση του χειμώνα.\nΣε ότι αφορά στο κλειστό γυμναστήριο και το δημαρχείο, που βρίσκονται κοντά στο σημείο που είχαμε κατακρήμνιση, ο δήμαρχος Μουζακίου μας είπε πως από τους μηχανικούς δεν έχει διαπιστωθεί η ύπαρξη κάποιου προβλήματος που να γεννά επικινδυνότητα.\nΞεκίνησε η καταβολή των 600 ευρώ\nΕν τω μεταξύ ο κ. Στάθης, απαντώντας σε ερώτησή μας τόνισε ότι δεν υπάρχει ακόμη πλήρη εικόνα του αριθμού των πλημμυροπαθών επιχειρήσεων και νοικοκυριών του Δήμου και πως η καταγραφή για τα τελευταία συνεχίζεται. Τόνισε όμως ότι από χθες Τρίτη 6 Οκτωβρίου, άρχισε ο Δήμος να καταθέτει τα 600 ευρώ για τις πρώτες ανάγκες των νοικοκυριών και πως μέχρι τέλος Οκτωβρίου θα έχουν καταβληθεί σε όλα τα νοικοκυριά και τα 600 και τα 6.000 ευρώ, που είναι αρμοδιότητας του Δήμου.\nΣε αναμονή για τα κοντέινερ\nΈνα άλλο θέμα που παραμένει σε εκκρεμότητα και είναι μία από τις σοβαρότερες, έχει να κάνει με την στέγαση των 16 οικογενειών, με τα περίπου 60 συνολικά μέλη, που καταστράφηκαν τα σπίτια τους.\nΟι άνθρωποί αυτοί, όπως είχε καταγράψει πρόσφατα σε ρεπορτάζ η ηλεκτρονική μας εφημερίδα διαμένουν είτε σε συγγενικά σπίτια είτε στην μαθητική εστία στο Μουζάκι, ενώ από πλευράς Δήμου έχουν ζητηθεί κοντέινερ για να στεγαστούν προσωρινά σε αυτά.\nΕξέλιξη, μας είπε σήμερα ο κ. Στάθης, δεν υπήρξε προς το παρόν, και τόνισε πως βρίσκεται σε συνεχή επικοινωνία με τους αρμοδίους για να εγκριθεί η αποστολή τους.\nΈρχεται… ο στρατός για τη γέφυρα Καραϊσκάκη\nΣυνεχίζοντας την κουβέντα μας με τον δήμαρχο Μουζακίου μας ενημέρωσε πως προσεχή Δευτέρα ή την Τρίτη εγκαθίσταται ο στρατός στην γέφυρα Καραϊσκάκη προκειμένου να ολοκληρωθεί η εγκατάσταση της γέφυρας Μπέιλι ή Μπέλεϋ.\nΠρόκειται για ένα είδος μεταφερόμενης προκατασκευασμένης στρατιωτικής γέφυρας, από ξύλο και μέταλλο, για την οποία ήδη έχουν τοποθετηθεί τα πέλματα τις προηγούμενες ημέρες και τώρα θα έρθουν να «κουμπώσουν» πάνω τους τα υπόλοιπα τμήματα δίνοντας λύση στο πρόβλημα πρόσβασης.\nΚανονικά οι εργασίες για το φυσικό αέριο\nΤέλος, να αναφέρουμε πως οι εργασίες για το δίκτυο φυσικού αερίου συνεχίζονται κανονικά στο Μουζάκι, τουλάχιστον σε ότι αφορά στις υποδομές και τον προγραμματισμό συνδέσεων με οικίες και επιχειρήσεις.\nΕκεί που πιθανόν να υπάρξει κάποια καθυστέρηση είναι στα δημοτικά κτίρια καθώς οι συνθήκες που επικράτησαν έφεραν άλλες προτεραιότητες στο προσκήνιο και άφησαν σε δεύτερη μοίρα τις διαδικασίες για τη σύνδεση με το δίκτυο.


Πρωταγωνιστής και στο MTB XCC Φραρώ στη Νεάπολη ο ΠΑΣ Άτλας Ρεθύμνου - Rethemnos Live\nΣε μία ακόμα διοργάνωση ορεινής ποδηλασίας είχαν την ευκαιρία να συμμετάσχουν οι μικροί και μεγάλοι αθλητές του ΠΑΣ Άτλα Ρεθύμνου.\nΣτη Νεάπολη βρέθηκαν 9 ποδηλάτες-τισσες του Συλλόγου μας, συμμετέχοντας στο MTB XCC Φραρώ, το οποίο διοργάνωσε με επιτυχία ο Ποδηλατικός Όμιλος Νεάπολης «Δρήρος», με την ατομική και συλλογική βαθμολογία να προσμετράται στην κατάταξη της ΕΟΠ.\nΣυνολικά 2 αθλητές του ΠΑΣ Άτλα ανέβηκαν στο βάθρο και συγκεκριμένα ο Δημήτρης Καλογριδάκης (Μίνι μικρά αγόρια) και η Ελβίρα Τζουλάκη (Μίνι μεγάλα κορίτσια), οι οποίοι τερμάτισαν στην 2η θέση αμφότεροι.\nΟ ΠΑΣ Άτλας Ρεθύμνου συγχαίρει όλους τους ποδηλάτες-τισσες για τις νέες επιτυχίες τους και τις σπουδαίες εμφανίσεις τους, διατηρώντας τον Σύλλογο μας σε ρόλο πρωταγωνιστή.\nΗ ΚΑΤΑΤΑΞΗ ΤΩΝ ΑΘΛΗΤΩΝ-ΤΡΙΩΝ\n2ος Καλογριδάκης Δημήτρης\n7ος Φωτακης Άγγελος\n9ος Ρουίς – Αναγνωστάκης Παύλος\n2η Τζουλάκη Ελβίρα\n5η Κουμιωτάκη Μαριλέτα\n10ος Γιακουμογιαννάκης Γιώργος\n12ος Φλισκουνάκης Γιώργος\n14ος Κουκούλης Αχιλλέας\n6ος Γιακουμογιαννάκης Γιάννης


Αστρολογικές προβλέψεις για την Πέμπτη 26 Νοεμβρίου | in.gr\nΤίποτα δε σας αφορά στην παρούσα φάση από το να έχετε καλή υγεία και ψυχική ηρεμία.\nΚαλά τα πάτε στον εργασιακό τομέα. Μη σταματάτε να δουλεύετε σκληρά, όπως ήδη κάνετε.\nΘέλετε να ασχοληθείτε με τον εαυτό σας. Και αυτό θα σας προσφέρει αυτογνωσία.\nΜην κάνετε σκέψεις που το σίγουρο είναι ότι καταλήγουν στο να έχετε άγχος. Χαλαρώστε.\nΣταματήστε να κάνετε σενάρια που σας αγχώνουν χωρίς λόγο. Αφήστε στην άκρη το δράμα.\nΣτα επαγγελματικά πάτε αρκετά καλά, δείξτε απλά υπομονή σε όλους τους τομείς σας.\nΔε σας αφορά καθόλου να κάνετε καινούργιες φιλίες και αυτό δείχνει ότι είστε αντικοινωνικοί.\nΓια εσάς χαρά είναι να περνάτε χρόνο με τους αγαπημένους σας. Υπομονή μέχρι να περάσει η πανδημία.\nΈχετε φτάσει στο σημείο να κάνετε πολλές σκέψεις για το εξωτερικό. Υπομονή!\nΣας νοιάζει να έχετε μια δυνατή καριέρα και για αυτό δουλεύετε πάρα πολύ.\nΌταν κάποιος δε σας συμπεριφέρεται καλά απλά μην ασχοληθείτε μαζί του.\nΔεν είναι εύκολο να αποδεχτείτε την όποια αλλαγή στην καθημερινότητά σας και αγχώνεστε.\nΤα ερωτικά ή τα επαγγελματικά θέματα θέλουν ιδιαίτερη προσοχή και έμφαση.


Ο Χώρος μου | Νικολάου Κωνσταντίνος\nΛίγα λόγια για το χώρο μου…\nΠρόκειται για ένα σύγχρονο οδοντιατρείο στο κέντρο της πόλης του Βόλου, κατάλληλα εξοπλισμένο με όλες τις σύγχρονες τεχνολογίες και τον απαραίτητο εξοπλισμό, για την αντιμετώπιση ορθοδοντικών προβλημάτων. Ένας ζεστός χώρος που κάνει τον κάθε ασθενή να αισθάνεται άνετα, μακριά από την ενοχλητική εικόνα που έχουν σχηματίσει οι περισσότεροι από εμάς για τα οδοντιατρεία. Φυσικά τηρούνται όλες οι προδιαγραφές και οι συνθήκες υγιεινής. Επισκεφθείτε το οδοντιατρείο στην διεύθυνση Σπυρίδη 5 (1ος όροφος) στο κέντρο του Βόλου. Επικοινωνήστε μαζί μου οποιαδήποτε στιγμή κρίνεται απαραίτητη τη γνώμη ενός ειδικού στο τηλέφωνο: 24211 04534 ή στο κινητό: 6972632566.\nΘα χαρώ πολύ να συμβάλλω στην επίλυση του ζητήματος που σας απασχολεί.


Σημαντικός Ο Ρόλος Των Πρωτεϊνών Για Τα Αθλήματα Υψηλής Έντασης\nΤα Endurance Sports είναι σαν μουσικές συναυλίες. Ξεκινούν από ένα χαμηλό κλειδί, θέτοντας ένα σταθερό ρυθμό και κορυφώνονται σε ένα crescendo που ενθουσιάζει τον θεατή και τον αθλητή. Και όχι σε αντίθεση με μια ορχήστρα, η αντοχή απαιτεί μια άψογη απόδοση από κάθε όργανο, δοκιμάζοντας τα όρια της αντοχής τους. Καθώς κάθε σύστημα, που διεξάγεται από την ανθρώπινη βούληση, υποφέρει από έναν ρυθμό που συνορεύει με την κόπωση, ο αθλητής αρχίζει να ακούει μουσική από την καρδιά.\nΑυτό που συχνά παραμελείται και θεωρείται περιττό, στα αθλήματα αντοχής είναι μια διατροφή με υψηλή περιεκτικότητα σε πρωτεΐνες που μπορεί να επεκτείνει την αερόβια χωρητικότητα και να τροφοδοτεί την απόδοση.\nΓια να υποστηρίξει την προσπάθεια και να καθυστερήσει την κόπωση, το σώμα χρειάζεται επαρκή παροχή οξυγόνου και καυσίμων χωρίς να συσσωρεύει απόβλητα, οξέα ή θερμότητα. Μεγαλύτερη η ένταση της προπόνησης, μεγαλύτερη είναι η αποτελεσματικότητα που απαιτείται. Η ικανότητα των καρδιοαγγειακών και αναπνευστικών συστημάτων, των αποθεμάτων καυσίμων στους μυς, των συστημάτων υποστήριξης των ηπατικών και των νεφρών πρέπει να επεκταθεί εκθετικά και να εκτελεστεί σε αθλήματα αντοχής.\nΕάν κάποια από αυτές τις προϋποθέσεις δεν πληρούνται, το εσωτερικό περιβάλλον γίνεται άβολο. Ο μεταβολισμός επιβραδύνεται, για να επιτρέψει την απέκκριση των αποβλήτων, των οξέων και της θερμότητας, καθώς η κόπωση μπαίνει. Το αερόβιο στρες των αθλημάτων αντοχής παρέχει το απαραίτητο κίνητρο για ανάπτυξη και ανάπτυξη.\nΤο σώμα είναι έτοιμο να χτίσει.\nΤο μόνο που χρειάζεται είναι τα δομικά στοιχεία-οι πρωτεΐνες. Δεδομένης της επαρκούς και κατάλληλης παροχής πρωτεϊνών, το σώμα παραμένει σε κατάσταση θετικής ισορροπίας αζώτου. Η επαρκής κατανάλωση πρωτεΐνης, μαζί με μια δίαιτα υψηλής ενέργειας, επηρεάζει επίσης τον μεταβολισμό των υδατανθράκων και του λίπους. Στην καλά τροφοδοτούμενη κατάσταση, με επαρκή σωματική δραστηριότητα, οι διαιτητικές πρωτεΐνες διεγείρουν την ταυτόχρονη απελευθέρωση της αυξητικής ορμόνης και της ινσουλίνης.\nΗ συνδυασμένη ορμονική επίδραση ανακατευθύνει τους διαιτητικούς υδατάνθρακες και το λίπος στις αερόβιες μυϊκές ίνες όπου αποθηκεύονται ως καύσιμα για εξαντλητικές ασκήσεις. Η επακόλουθη αύξηση των αποθεμάτων μυών του γλυκογόνου και του λιπιδίου επιτρέπει την παρατεταμένη δραστηριότητα για μεγαλύτερο χρονικό διάστημα. Με αρκετές πρωτεΐνες, η άλιπη σωματική μάζα, η αντοχή και η απόδοση αυξάνονται σε όλο το εκπαιδευτικό πρόγραμμα.\nΟι πρωτεΐνες και τα αμινοξέα παρέχουν επίσης άμεσα μεταξύ 1 και 6% των ενεργειακών αναγκών κατά τη διάρκεια μιας προπόνησης. Η αναλογία ενέργειας που παράγεται από πρωτεΐνες αυξάνεται με την ένταση της άσκησης. Δεδομένου του ρόλου τους στο bodybuilding, οι πρωτεΐνες είναι πολύ σημαντικές για να χρησιμοποιηθούν ως καύσιμα και πρέπει να γίνουν προσπάθειες για την ελαχιστοποίηση αυτού του ποσοστού.\nΜελέτες από τους Bowtell και Tarnopolsky, αναφέρουν: ότι μια δίαιτα υψηλής ενέργειας (υδατάνθρακες), όταν συνδυάζεται με μια άφθονη πρόσληψη πρωτεϊνών και ενυδάτωση, έχει μια πρωτεΐνη εξοικονόμηση ενέργειας υπό αερόβιες συνθήκες. Ωστόσο, όταν η πρόσληψη πρωτεΐνης είναι ανεπαρκής, η δίαιτα υψηλής ενέργειας αποτυγχάνει να προστατεύσει τις πρωτεΐνες από το να χρησιμοποιηθούν ως καύσιμα.\nΩς εκ τούτου, οι αθλητές αντοχής πρέπει να εξασφαλίζουν υψηλά επίπεδα πρωτεϊνικής πρόσληψης όχι μόνο για την παροχή αμινοξέων για ανάπτυξη, αλλά και για να διασφαλίσουν ότι τα αμινοξέα δεν καίγονται ως καύσιμο.\nΟι αθλητές αντοχής χρειάζονται πρωτεΐνες αλλά χρειάζονται συμπληρώματα πρωτεΐνης; Η απάντηση, μέχρι πρόσφατα, ήταν αρνητική για ψυχαγωγικούς και μέτριους αθλητές. Τα συμπληρώματα πρωτεϊνών συνιστούσαν μόνο επαγγελματίες αθλητές και αθλητές με δίαιτα με ανεπάρκεια πρωτεϊνών. Ωστόσο, αυτές οι συστάσεις, βασισμένες σε μια παράμετρο που ονομάζεται «ισορροπία αζώτου», έχουν συχνά αμφισβητηθεί. Οι Young και Bier προτείνουν ότι υπάρχει μια λεπτή κατάσταση ανεπάρκειας πρωτεΐνης, που ονομάζεται «ευνοϊκή» κατάσταση, όπου μια ανεπαρκής πρόσληψη πρωτεϊνών καλύπτεται από τη διάσπαση των πρωτεϊνών του σώματος.\nΟι μετρήσεις που βασίζονται στην ισορροπία του αζώτου δεν λαμβάνουν υπόψη την ευνοϊκή κατάσταση και επομένως δεν είναι αρκετά ακριβείς για να υπολογίσουν τις απαιτήσεις σε πρωτεΐνες. Ο Mark Tarnopolsky, σε πρόσφατη ανασκόπηση για τις πρωτεϊνικές απαιτήσεις στους αθλητές αντοχής, εγείρει επίσης παρόμοιες ερωτήσεις.\nΟι επιδημιολογικές μελέτες, από τον McKenzie και άλλους, υποδεικνύουν επίσης ότι η πρόσληψη πρωτεϊνών έως και 20% των αθλητών μπορεί να είναι κάτω από τα επίπεδα που συνιστώνται για τα καθιστικά άτομα. Στη συνέχεια, υπάρχει πάντα η διφορούμενη ποιότητα και απορροφητικότητα μιας πρωτεϊνικής διατροφής. Απλά τρώγοντας πρωτεΐνες στη διατροφή δεν εξασφαλίζει ότι θα παρέχουν όλα τα απαραίτητα αμινοξέα σε επαρκείς ποσότητες.\nΔεδομένου του ζωτικού ρόλου που διαδραματίζουν οι πρωτεΐνες στη μεταβολική και φυσιολογική ανταπόκριση στις αερόβιες καταπονήσεις των αθλημάτων αντοχής και τις αβεβαιότητες σχετικά με την πρόσληψη πρωτεϊνών από τη διατροφή, ένα συμπλήρωμα πρωτεΐνης μπορεί να προχωρήσει σε μεγάλο βαθμό στη βελτίωση της απόδοσης.\nΗ επαρκής εκπαίδευση και η διατροφή Profect θα πάρει αντοχή στα όριά της, σε επίπεδα όπου ο αερόβιος μεταβολισμός διεγείρει την απελευθέρωση των εγκεφαλινών, το ανθρώπινο ισοδύναμο του οπίου.\nΑυτές οι εγκεφαλίνες παράγουν το φυσικό υψηλό που συχνά αναφέρεται ως «ροή». Όσο ο μεταβολισμός παραμένει αερόβιος, το μυαλό πλημμυρίζεται από εγκεφαλίνες και τα συστήματα λειτουργούν αρμονικά. Η ικανότητα ροής φαίνεται ατελείωτη και η κόπωση είναι ανύπαρκτη. .\n← Το Γρήγορο Φαγητό Έχει Δημιουργήσει Εθιστικές Διαστάσεις\nΑναμφισβήτητη Η Σημασία Της Πρωτεΐνης Στη Σημερινή Διατροφή →


Κ. Βλάσης: Αίγυπτος και Ελλάδα μοιράζονται ένα κοινό όραμα για την ανατολική Μεσόγειο | Liberal.gr\nΠέμπτη 24 Ιουνίου 2021, 21:05\nΜία μεγάλη εορτή για τα 200 χρόνια της Ελληνικής Επανάστασης πρόκειται να διοργανώσει φέτος η Ελλάδα με τις Ελληνικές και Κυπριακές Κοινότητες Καΐρου και Αλεξανδρείας, την οποία εορτή θα φιλοξενήσει η Αίγυπτος, προς τιμήν της Ελλάδας, ένα γεγονός που ενισχύει περαιτέρω τους ιστορικούς και πολιτιστικούς μας δεσμούς», αναφέρει σε συνέντευξή του στη μεγάλης κυκλοφορίας αιγυπτιακή εφημερίδα «Αλ Αχράμ» ο υφυπουργός Εξωτερικών αρμόδιος για τον Απόδημο Ελληνισμό Κώστας Βλάσης.\nΑναφορικά με το πώς η Ελλάδα αντιμετώπισε την πανδημία του κορονοϊού, ο Έλληνας ΥΦΥΠΕΞ επεσήμανε ότι «αναμφίβολα, η πανδημία COVID-19 υπήρξε μια άνευ προηγουμένου κρίση για τη γενιά μας», συμπληρώνοντας όμως ότι «στην Ελλάδα, από το ξέσπασμά της τον Μάρτιο του 2020, καταφέραμε να λάβουμε άμεσα και στοχευμένα μέτρα για τον περιορισμό του ιού. Αυτή η προσπάθεια ήταν συλλογική, καθώς οι αρχές συνεργάστηκαν από κοινού με τον ελληνικό λαό. Η ανταπόκρισή τους στα μέτρα πρέπει να αναγνωριστεί ιδιαίτερα.\nΤο σύστημα υγείας μας, καθώς και η οικονομία μας, αντιμετώπισαν μια σοβαρή πρόκληση την οποία καταφέραμε να αντιμετωπίσουμε, δεδομένων των συνθηκών. Από τον Δεκέμβριο του 2020 εφαρμόζουμε επίσης την επιχείρηση εμβολιασμού με την ονομασία «Ελευθερία», και είμαστε πολύ ικανοποιημένοι ότι περισσότερα από 3 εκατομμύρια άτομα έχουν εμβολιαστεί πλήρως μέχρι στιγμής. Πρέπει να παραδεχτώ ότι αντλήσαμε δύναμη από τις δυσκολίες που βρίσκονται πίσω μας, καθώς περπατάμε αυτά τα τελευταία βήματα που μας χωρίζουν από την ελευθερία με πειθαρχία, προσβλέποντας στο τέλος της πανδημίας».\nΣε ερώτηση σχετικά με τα μελλοντικά σχέδια της ισχυρής συνεργασίας μεταξύ του αιγυπτιακού υπουργείου Μετανάστευσης και της Ελλάδας, ο υφυπουργός Εξωτερικών αρμόδιος για τον Απόδημο Ελληνισμό κ. Κώστας Βλάσης τόνισε ότι τον περασμένο Ιούνιο, συναντήθηκαν με την υπουργό Διασποράς και Μεταναστευτικής Πολιτικής Ναμπίλα Μάκραμ και τον Κύπριο Επίτροπο αρμόδιο για τους Αποδήμους, Φώτη Φωτίου, στην Κύπρο, συζητώντας τα μελλοντικά κοινά έργα των τριών χωρών. Και όπως δήλωσε, «σε συνεργασία με τις Ελληνικές και Κυπριακές Κοινότητες στην Αίγυπτο, πρόκειται να διοργανώσουμε μια ειδική εκδήλωση αφιερωμένη στα 200 χρόνια από την Ελληνική Επανάσταση του 1821. Καθώς φέτος γιορτάζουμε την επέτειο των διακοσίων ετών από το 1821, είμαστε ιδιαίτερα ικανοποιημένοι που βλέπουμε την Αίγυπτο να φιλοξενεί αυτήν την γιορτή προς τιμήν της Ελλάδας. Αυτή η πρωτοβουλία ενισχύει περαιτέρω τους ιστορικούς και πολιτιστικούς μας δεσμούς».\nΙδιαίτερα για την προσφορά των Ελλήνων του εξωτερικού για την προώθηση των ελληνικών συμφερόντων σε διάφορους τομείς, ο κ. Βλάσης δήλωσε ότι «κατά τη διάρκεια της ιστορίας μας, οι Έλληνες στο εξωτερικό πάντοτε έσπευσαν να υπερασπιστούν και να προωθήσουν τα συμφέροντα της Ελλάδας με κάθε δυνατό τρόπο. Ειδικά όταν πρόκειται για θέματα εξωτερικής πολιτικής και εθνικά ζητήματα. Οι Απόδημοί μας έχουν καταβάλει σοβαρές προσπάθειες, σε κάθε δυνατό επίπεδο, για να υπερασπιστούν τις νόμιμες θέσεις της πατρίδας τους.\nΕπιπλέον, η προώθηση της εθνικής οικονομίας βρίσκεται επίσης στο επίκεντρο των ελληνικών συμφερόντων. Η ελληνική κυβέρνηση, παρά την πανδημική κρίση, έχει θέσει μια ολοκληρωμένη και φιλόδοξη ατζέντα για τη διευκόλυνση των άμεσων ξένων επενδύσεων στη χώρα και την ενίσχυση των εξαγωγών. Απλοποιημένες διαδικασίες, λιγότερη γραφειοκρατία, ένα σταθερό φορολογικό για τις ξένες επενδύσεις, καθώς και η εφαρμογή πολιτικών που να ευνοούν την επιχειρηματικότητα στον τομέα της έρευνας και της καινοτομίας αποτελούν τους κύριους πυλώνες της πολιτικής μας.\nΤέλος, αναφερόμενος στις εξαιρετικές και ιστορικές σχέσεις Ελλάδας και Αιγύπτου και το πώς μπορεί η ελληνική παροικία στην Αίγυπτο να διαδραματίσει σημαντικό ρόλο στην περαιτέρω συνεργασία μεταξύ των δύο χωρών, ο κ. Βλάσης χαρακτήρισε την ελληνική κοινότητα στην Αίγυπτο, ως μία από τις μεγάλες και πολύ δραστήριες κοινότητες. «Ωστόσο, επεσήμανε, άρχισε να μειώνεται σε μέγεθος στις αρχές της δεκαετίας του 1950 και σήμερα, μόνο μερικές χιλιάδες Έλληνες παραμένουν στη χώρα. Οι μεγαλύτερες κοινότητες είναι αυτές στο Κάιρο και την Αλεξάνδρεια, ακολουθούμενες από αυτές της Ισμαηλίας, του Πορτ Σαΐντ και του Καφρ Ελ Ζαγιάτ.\nΣημαντικός αριθμός ελληνικών συλλόγων, καθώς και σχολεία και πολιτιστικά κέντρα, εξακολουθούν να υπάρχουν, προσέθεσε. Ένα άλλο σημαντικό επίκεντρο του ελληνικού ενδιαφέροντος είναι το Πατριαρχείο Αλεξανδρείας, με πνευματικές δραστηριότητες που εκτείνονται σε ολόκληρη την αφρικανική ήπειρο. Οι σχέσεις του Πατριαρχείου με την αιγυπτιακή κοπτική εκκλησία και το αιγυπτιακό κράτος είναι εξαιρετικές. Εξάλλου, το μοναστήρι της Αγίας Αικατερίνης στο Σινά, ένα σημαντικό ελληνορθόδοξο προσκύνημα που χρονολογείται από τον 6ο αιώνα, αποτελεί επίσης σημαντικό επίκεντρο του ελληνικού ενδιαφέροντος. Οι θρησκευτικοί και πολιτιστικοί θεσμοί είναι γέφυρες φιλίας μεταξύ των εθνών μας. Οι πρωτοβουλίες και τα έργα τους προωθούσαν πάντα τις διμερείς μας σχέσεις και καλλιέργησαν την εμπιστοσύνη μεταξύ των λαών μας».


ΙΣΟΒΙΑ στους δολοφόνους του Πακιστανού Σεχζάτ Λούκμαν - Star.gr\nΕΛΛΑΔΑ Τρίτη, 15 Απριλίου 2014, 19:18\nΙΣΟΒΙΑ στους δολοφόνους του Πακιστανού Σεχζάτ Λούκμαν\nΔεν τους αναγνωρίστηκε κανένα ελαφρυντικό\nΠρώτη ανάρτηση: 15/04/2014, 18:39\nΈνοχους έκρινε ομόφωνα το μεικτό ορκωτό δικαστήριο τους δύο κατηγορούμεν��υς για την εν ψυχρώ δολοφονία του 27χρονου Πακιστανού Σαχζάτ Λούκμαν στα Πετράλωνα, καταδικάζοντάς τους σε ισόβια κάθειρξη, 32 μήνες φυλακή και χρηματικό πρόστιμο 1.500 ευρώ.\nΤο δικαστήριο δεν αναγνώρισε κανένα ελαφρυντικό στον Διονύση Λιακόπουλο και στον Χρήστο Στεργιόπουλο, οι οποίοι καταδικάστηκαν για ανθρωποκτονία από πρόθεση, οπλοφορία, οπλοχρησία και παράνομη οπλοκατοχή.\nΤο δικαστήριο πάντως δεν αποφάνθηκε επί του ρατσιστικού κινήτρου της δολοφονίας. Όταν ρωτήθηκε από την πολιτική αγωγή, η πρόεδρος υποστήριξε ότι θα φανεί από το σκεπτικό της απόφασης.\nΟι δύο άνδρες τον Ιανουάριο του 2013 είχαν πλησιάσει τον νεαρό Πακιστανό, ο οποίος έκανε ποδήλατο και τον δολοφόνησαν με επτά μαχαιριές.\nΣτα σπίτια τους μετά από έρευνες της αστυνομίας είχαν βρεθεί τρία στιλέτα, τύπου πεταλούδα, ένας σουγιάς, μια μαύρη λεπίδα με ειδική λαβή, ένα αεροβόλο πιστόλι, μια σιδερογροθιά, μεταλλικά σφαιρίδια, δύο σφαίρες πολεμικού τυφεκίου, δύο ξύλινα ρόπαλα και σφεντόνα. Επίσης στο σπίτι του ενός από τους δύο κατηγορουμένους είχαν βρεθεί και φυλλάδια της Χρυσής Αυγής.


Μαθητές Κανονισμός Λειτουργίας\n'Ωρες Ενημέρωσης Γονέων\nΟ εσωτερικός κανονισμός λειτουργίας του Σχολείου, είναι ένας απλός προς την διατύπωση – κατάλογος κανόνων που όλοι, όσοι εμπλεκόμαστε στην εκπαιδευτική διαδικασία, πρέπει να σέβονται, χωρίς εξαιρέσεις.\nΣυντάσσεται από τα μέλη της σχολικής κοινότητας (εκπαιδευτικοί – γονείς – μαθητές).\nΣτοχεύει στην εύρυθμη λειτουργία του σχολείου.\nΚαταγράφει δικαιώματα και υποχρεώσεις των μελών της σχολικής μονάδας\nΗ τάξη, η ησυχία και το ήρεμο κλίμα μέσα στην αίθουσα διδασκαλίας είναι προϋποθέσεις αρμονικής συνεργασίας όλων των μελών της ομάδας. Αν δεν εξασφαλιστούν τέτοιες συνθήκες, δεν είναι δυνατόν να παραχθεί σοβαρό σχολικό έργο ούτε στον γνωστικό ούτε στον συναισθηματικό ούτε στον ψυχοκινητικό τομέα της μάθησης. Την κεντρική ευθύνη για την καλή λειτουργία της τάξης την έχει ο διδάσκων εκπαιδευτικός. Απαραίτητο στις μεταξύ τους σχέσεις οι μαθητές να καλλιεργούν τον αμοιβαίο σεβασμό, τον δημοκρατικό διάλογο, την αναγνώριση και ανοχή του άλλου, την υπευθυνότητα, αλληλεγγύη και συνέπεια. Η ευγενής άμιλλα είναι χρήσιμη, ο επιθετικός ανταγωνισμός καταστέλλεται. Έλλειμμα των μαθητών που έχει προέλευση κοινωνική ή οικονομική ή φυσική και ιδιαιτερότητες με φυλετικό, θρησκευτικό, γλωσσικό ή άλλο χαρακτήρα δεν πρέπει να αποτελούν στοιχεία διάκρισης. Συμπεριφορές ρατσιστικές για οποιοδήποτε και από οποιοδήποτε δεν συνάδουν με τον πολιτισμό μας και τις αρχές του σχολείου και καταδικάζονται απερίφραστα από την εκπαιδευτική κοινότητα.\nΕπισημαίνεται ότι για όσο υφίσταται η πανδημία (COVID) το σχολείο οφείλει να ακολουθεί κατά γράμμα τα πρωτόκολλα του ΕΟΔΥ ΚΑΙ ΘΑ ΕΦΑΡΜΌΖΕΤΑΙ αυστηρά από όλους τους εμπλεκόμενους φορείς.\nΜε την έναρξη της σχολικής χρονιάς, αλλά και κατά τη διάρκειά της, όποτε προκύψει σχετικό ζήτημα, οι γονείς και κηδεμόνες έχουν την υποχρέωση να ενημερώσουν τον Διευθυντή και το σύλλογο των καθηγητών, όσο το δυνατόν πληρέστερα και με πλήρη εξασφάλιση των προσωπικών δεδομένων, για προβλήματα υγείας, κοινωνικά, ψυχολογικά ή άλλα των μαθητών. Η γνωστοποίηση τέτοιων παραμέτρων στο σχολείο είναι απολύτως αναγκαία για την αποφυγή συμπεριφορών που μεγιστοποιούν προβλήματα και την υιοθέτηση κατάλληλης στάσης και συμπεριφοράς.\nΤαυτόχρονα με τη σύνταξη του ωρολογίου προγράμματος διδασκαλίας και λειτουργίας, οι γονείς/κηδεμόνες παραλαμβάνουν το πρόγραμμα με τις συγκεκριμένες ώρες κατά τη διάρκεια της εβδομάδας που μπορούν να επικοινωνήσουν, ενημερωθούν, συνεργαστούν με τον κάθε διδάσκοντα, εκτός φυσικά εκτάκτων περιστάσεις.\nΗ συμμετοχή των μαθητών σε προγράμματα που εκπονούνται από και στο σχολείο, αποτελεί καθοριστικό παράγοντα διεύρυνσης των πνευματικών οριζόντων τους και αναπτύσσει τις κοινωνικές δεξιότητές τους.\nΗ συμμετοχή των μαθητών σε εορταστικές εκδηλώσεις (π.χ εθνικών επετείων αποτελεί όχι μόνο θεσμική υποχρέωση αλλά πρωτίστως ηθική υποχρέωση των μαθητών).\nΚαθηγητές: Τα γενικότερα καθήκοντα και οι υποχρεώσεις (εκτός των όσων προβλέπονται από τον παρόντα κανονισμό) καθορίζονται από την σχετική νομοθεσία\nΒ. ΠΡΩΙΝΗ ΣΥΓΚΕΝΤΡΩΣΗ\nΗ σχολική μέρα ξεκινάει με το χτύπημα του πρώτου κουδουνιού (8.15π.μ.) και πρέπει όλοι να παρευρίσκονται στο χώρο συγκέντρωσης του σχολείου. Για αυτό προσερχόμαστε έγκαιρα στο σχολείο, δηλαδή πριν χτυπήσει το κουδούνι. Οι εφημερεύοντες καθηγητές προσέρχονται τουλάχιστον πέντε λεπτά νωρίτερα . Σε περίπτωση που καθυστερήσουμε, μπορούμε να μπούμε στην τάξη μόνο μετά από γραπτή άδεια του Διευθυντή και τη σύμφωνη γνώμη του διδάσκοντος. Αν αργήσουμε, θα πάρουμε απουσία και θα παραμείνουμε στο χώρο του κεντρικού κτηρίου, ήσυχα, μέχρι να χτυπήσει το κουδούνι και εφοδιαζόμαστε με το σχετικό σημείωμα από τον Διευθυντή.\nΣτην πρωινή συγκέντρωση παρατασσόμαστε κατά τμήμα και παραμένουμε ήσυχοι σε όλη τη διάρκεια αυτής , ακούγοντας με προσοχή τα όσα ανακοινώνονται.\nΌταν ένας μαθητής έχει σοβαρό λόγο απουσίας, οι γονείς ή οι κηδεμόνες ενημερώνουν το σχολείο το αργότερο μέχρι τις 9π.μ.\nΔεν επιτρέπεται η έξοδος από το σχολείο κατά την διάρκεια του ωρολογίου προγράμματος χωρίς την παρουσία κηδεμόνα και έγγραφη άδεια του Διευθυντή.\nΓ.ΕΝΗΜΕΡΩΣΗ ΓΟΝΕΩΝ Κ ΚΗΔΕΜΟΝΩΝ (ΠΑΡΑΔΟΣΗ ΒΑΘΜΟΛΟΓΙΑΣ)\nΗ είσοδος στην τάξη πρέπει να γίνεται αμέσως μετά την πρωινή συγκέντρωση ή αμέσως μετά το διάλειμμα. Ο διδάσκων καθηγητής με το κτύπημα του κουδουνιού προσέρχεται για να ανοίξει την αίθουσα και οι μαθητές πρέπει να εισέρθουν το πολύ σε τρία (3) λεπτά. Μετά τον ανωτέρω χρόνο δεν επιτρέπεται η είσοδος των μαθητών. Στην παράλληλη διδασκαλία ο χρόνος αυξάνεται κατά δύο (2) λεπτά. Σε μερικές μόνο περιπτώσεις επιτρέπεται η είσοδος των μαθητών κατά τη διάρκεια του μαθήματος, καθώς και η έξοδός τους για σοβαρούς λόγους με την άδεια του διδάσκοντος και την γραπτή άδεια του Διευθυντή του σχολείου με ταυτόχρονη ενημέρωση του κηδεμόνα. Δεν επιτρέπονται οι «ενδιάμεσες» απουσίες χωρίς την γραπτή έγκριση του Διευθυντή. Οι θύρες εισόδου και εξόδου στο χώρο του σχολείου καθ’ όλη τη διάρκεια της λειτουργίας θα παραμένουν κλειστές, ώστε να διαφυλάσσεται η ασφάλεια των μαθητών.\nΟι πόρτες των αιθουσών ανοίγουν και κλείνουν με ευθύνη του διδάσκοντα. Στα διαλείμματα οι μαθητές εξέρχονται των αιθουσών. Οι επιμελητές ανοίγουν τα παράθυρα για την ανανέωση του αέρα (ακόμη και το χειμώνα, πιο σύντομα βέβαια), κάτι απολύτως αναγκαίο από πλευράς υγιεινής και μείωσης της πιθανότητας μετάδοσης ασθενειών. Οι επιμελητές πέρα από την καθαριότητα της τάξης είναι υπεύθυνοι και για τη φύλαξη των προσωπικών αντικειμένων των συμμαθητών τους. 3. Τρόφιμα και αναψυκτικά κατά την ώρα της συγκέντρωσης καθώς και μέσα στις αίθουσες διδασκαλίας δεν επιτρέπονται.\nΓια λόγους υγιεινής και ασφάλειας απαγορεύεται η χρήση μπάλας στις αίθουσες διδασκαλίας και στους διαδρόμους.\nΔεν επιτρέπεται σε κανέναν η χρήση και η παρουσία κινητών τηλεφώνων σε ώρα διδασκαλίας. Για τους μαθητές δεν επιτρέπεται η χρήση σε όλο τον χώρο του σχολείου εφόσον η ανάγκη για επικοινωνία καλύπτεται επαρκώς με τα τηλεπικοινωνιακά μέσα που διαθέτει το σχολείο. Στην περίπτωση που έχουν στην κατοχή τους κινητά, αυτά πρέπει να είναι εκτός λειτουργίας και μέσα στην τσάντα. Διαφορετικά κατάσχονται και επιστρέφονται στον γονέα του μαθητή στο τέλος της σχολικής χρονιάς.\nΔεν επιτρέπεται η κατοχή αιχμηρών αντικειμένων και άλλου τύπου, που είναι επικίνδυνα για τη σωματική ακεραιότητα των μαθητών.\nΤα σχολικά βιβλία οφείλουμε να τα διατηρούμε σε καλή κατάσταση και επιστρέφονται στο τέλος της χρόνιας για επαναχρησιμοποίηση ή ανακύκλωση.\nΦαινόμενα καταστρατήγησης του συστήματος αξιολόγησης και καταδολίευσης των εξετάσεων θα αντιμετωπίζονται αποφασιστικά, σύμφωνα με τα προβλεπόμενα από το νόμο.\nΚατά τη διάρκεια των Γενικών τους Συνελεύσεων οι μαθητές θα πρέπει να συμμετάσχουν σε αυτές και όχι να απομακρύνονται από το σχολείο.\nΗ παρουσία των μαθητών στο γραφείο του Συλλόγου καθηγητών δικαιολογείται μόνο στο πλαίσιο συνεργασίας με τους καθηγητές τους.\nΗ εμφάνιση των μαθητών πρέπει να είναι κόσμια και όχι προκλητική. Ακραίες περιπτώσεις αντιμετωπίζονται από την κοινότητα της τάξης και τον υπεύθυνο καθηγητή σε συνεργασία με τους γονείς. Αν αυτό δεν αποδώσει, παρεμβαίνει το 15μελές μαθητικό συμβούλιο και τελευταία ο Σύλλογος διδασκόντων του Σχολείου.\nΚΑΘΑΡΙΟΤΗΤΑ ΣΧΟΛΙΚΟΥ ΧΩΡΟΥ – ΔΙΑΦΥΛΑΞΗ ΣΧΟΛΙΚΗΣ ΠΕΡΙΟΥΣΙΑΣ\nΌλα τα μέλη της σχολικής κοινότητας θα πρέπει να συμμετέχουν στην προστασία του κτιρίου από φθορές και στην καθαριότητα όλων των χώρων του σχολείου. Η αναγραφή συνθημάτων σε τοίχους, πόρτες και θρανία απαγορεύεται. Κάθε φθορά που συμβαίνει με ευθύνη μαθητή αντιμετωπίζεται και αποκαθίσταται από τον ίδιο ή τη μαθητική κοινότητα του τμήματος χωρίς καθυστέρηση. Κάθε τάξη είναι υποχρεωμένη στο τέλος της σχολικής χρονιάς μέσω των εκπροσώπων της (5μελές συμβούλιο) να αποδώσει την αίθουσα όπως ακριβώς την παρέλαβε. Για τους κοινόχρηστους χώρους την ευθύνη φέρει το 15μελές συμβούλιο, το οποίο προκειμένου να προβεί σε αποκατάσταση των ζημιών δύναται να χρησιμοποιήσει χρήματα από το κοινό ταμείο των μαθητικών συμβουλίων. Εκτός από τις σχολικές αίθουσες διεξαγωγής μαθημάτων και τους κοινόχρηστους χώρους, σεβασμός και προσεκτική χρήση απαιτείται στη σχολική περιουσία, δηλαδή στα εποπτικά μέσα και στη λοιπή υλικοτεχνική υποδομή π.χ. αίθουσες εργαστηρίων, γυμναστηρίων, σχολικών εορτών κ.λ.π.\nΤο βοηθητικό προσωπικό του σχολείου που είναι υπεύθυνο για την καθαριότητα μεριμνά ώστε το σχολικό συγκρότημα να είναι έτοιμο την επόμενη μέρα. Τυχόν φθορές ή προβλήματα αναφέρονται στον Διευθυντή. Η συμπεριφορά από αυτό και προς αυτό όλων των φορέων της εκπαιδευτικής κοινότητας πρέπει να είναι σύμφωνα με τις αρχές και τις αξίες του σχολείου.\nΣΥΝΕΡΓΑΣΙΑ ΣΧΟΛΕΙΟΥ – ΓΟΝΕΩΝ ΚΑΙ ΚΗΔΕΜΟΝΩΝ\nΟ Διευθυντής διατηρεί τακτική επαφή με τους γονείς επιδιώκοντας την ανάπτυξη πνεύματος συνεργασίας ανάμεσα στο σχολείο και την οικογένεια. Με τη συνεργασία και την κοινή προσπάθεια επιλύονται καλύτερα και αποτελεσματικότερα τα προβλήματα που παρουσιάζονται. Οι αποφάσεις του Διευθυντή του σχολείου για θέματα που αφορούν άμεσα τους γονείς και τους μαθητές έχουν μεγαλύτερο κύρος όταν προκύπτουν ύστερα από συνεργασία με τους γονείς.\nΦυσικοί κηδεμόνες του μαθητή είναι ο πατέρας και η μητέρα του. Αυτοί είναι κηδεμόνες του μαθητή, εφόσον κατοικούν στην πόλη όπου βρίσκεται το σχολείο. Διαφορετικά, ορίζουν οι ίδιοι με έγγραφη δήλωση τους κηδεμόνα του μαθητή.\nΟι γονείς και κηδεμόνες εγγράφουν το μαθητή στο σχολείο. Δύνανται να προσέρχονται στο σχολείο είτε κατά τις ώρες ενημέρωσης των καθηγητών, όπως αυτές έχουν οριστεί, είτε κατόπιν προγραμματισμένου ραντεβού (τηλεφωνικά ή μέσω mail) και για θέματα έκτακτα κατόπιν προσκλήσεως της Διεύθυνσης του σχολείου.\nΟ Γονέας – Κηδεμόνας δικαιούται να έχει πλήρη και υπεύθυνη ενημέρωση για το μαθητή, αλλά οφείλει και ο ίδιος να ενημερώνει το σχολείο για θέματα που μπορεί να επηρεάζουν την επίδοση ή τη συμπεριφορά του μαθητή στο σχολείο.\nΚάθε φορά που δημιουργείται ένα θέμα το οποίο σχετίζεται με ένα συγκεκριμένο μαθητή και πρόκειται να απασχολήσει το σχολείο, ο πρώτος που ενημερώνεται σχετικά είναι ο Γονέας – Κηδεμόνας, ο οποίος με τη σειρά του θα πρέπει να συνεργαστεί με το σχολείο. Σε κάθε περίπτωση θα πρέπει να επιδιώκεται η συνεργασία και η αποφυγή πολώσεων και ασυμβίβαστων αντιθέσεων.\nΔεν επιτρέπεται η παρουσία οποιουδήποτε στο χώρο του σχολείου κατά την διάρκεια της λειτουργίας του. Οι επισκέπτες , αν είναι αναγκαίο , απευθύνονται μόνο στο γραφείο.\nΗ προσέλευση των Γονέων – Κηδεμόνων στο χώρο του σχολείου προκειμένου να ενημερωθούν για ζητήματα σχετικά με το παιδί τους, πραγματοποιείται\nα. κατά τις ώρες συνεργασίας (π.χ. καθορισμένη ημέρα και ώρες ενημέρωσης), που έχουν καθοριστεί για αυτό το λόγο, έρχονται σε επαφή με το Διευθυντή του Σχολείου ή τους διδάσκοντες καθηγητές. Δεν επιτρέπεται να βρίσκονται στους χώρους των αιθουσών διδασκαλίας, στους διαδρόμους και δεν διακόπτουν το μάθημα.\nβ. για οποιοδήποτε άλλο λόγο αν θέλει ο κηδεμόνας να επικοινωνήσει με το σχολείο με φυσική παρουσία, αυτό θα γίνεται κατόπιν προγραμματισμένου ραντεβού.\nΟ Σύλλογος Γονέων και Κηδεμόνων αποτελεί τη συλλογική έκφραση της άποψης των Γονέων και Κηδεμόνων των μαθητών. Το σχολείο χρειάζεται και επιδιώκει τη συνεργασία του Συλλόγου για την προαγωγή του σχολικού έργου. Είναι προφανές ότι το εκπαιδευτικό έργο ανήκει στην αρμοδιότητα και ευθύνη των εκπαιδευτικών και του Διευθυντή του κάθε σχολείου όμως το γενικότερο κλίμα στον σχολικό χώρο επηρεάζεται από την καλή συνεργασία εκπαιδευτικών και Συλλόγου Γονέων και Κηδεμόνων. Ένα ανοικτό δημοκρατικό σχολείο έχει ανάγκη από την σύμπραξη όλων.\nΣΧΟΛΙΚΑ ΠΑΡΑΠΤΩΜΑΤΑ ΜΑΘΗΤΩΝ\nΑποκλίσεις των μαθητών από τη δημοκρατική συμπεριφορά, τους κανόνες του σχολείου, τους όρους της ισότιμης συμμετοχής στη ζωή του σχολείου, από τον οφειλόμενο σεβασμό στον εκπαιδευτικό, στη σχολική περιουσία, στο συμμαθητή, από όλα αυτά που το σχολείο θέτει ως κανόνες της λειτουργίας του, θεωρούνται σχολικά παραπτώματα τα οποία αντιμετωπίζονται από το σχολείο σύμφωνα με την ισχύουσα νομοθεσία και με γνώμονα την αρχή ότι η κατασταλτική αντιμετώπιση αυτών των φαινομένων είναι η τελευταία επιλογή, όμως δεν αποκλείεται ως παιδαγωγικό μέτρο. Τα πειθαρχικά παραπτώματα αντιμετωπίζονται μέσα στην τάξη από τον διδάσκοντα και την κοινότητα του τμήματος.\nΣυγκεκριμένα ανάλογα με το βαθμό παρέκκλισης από τον κανονισμό οι κυρώσεις τις οποίες προβλέπει ο νόμος είναι οι εξής: 1) Παρατήρηση 2) Επίπληξη 3) Αποβολή από τα μαθήματα μίας (1) ημέρας. 12 4) Αποβολή από τα μαθήματα μέχρι δύο (02) ημέρες. 5) Αλλαγή σχολικού περιβάλλοντος. Όταν ένας μαθητής τιμωρείται με αποβολή, παραμένει στο σχολείο και καταβάλλεται προσπάθεια να συνεχίσει να παρακολουθεί τα μαθήματα του τμήματος του. Σε κάθε περίπτωση , αποβολή δεν σημαίνει απομάκρυνση από το σχολικό χώρο. Η μείωση της διαγωγής είναι δυνατόν να επιβληθεί σε μαθητή ,μετά από πραγματοποίηση σειράς παραπτωμάτων και ανάλογα με την βαρύτητά τους, κατά τη λήξη του σχολικού έτους από τον Σύλλογο Καθηγητών. Σε κάθε περίπτωση η Διεύθυνση και ο Σύλλογος των Καθηγητών του σχολείου είναι απαραίτητο να τεκμηριώνουν την αναγκαιότητα μιας ποινής με όλα τα απαραίτητα\nΗ συμπεριφορά όλων των παραγόντων της σχολικής ζωής , μαθητών – καθηγητών – βοηθητικού ή επικουρικού προσωπικού , πρέπει να είναι σύμφωνη με το ήθος του σχολείου και τις αρχές που διέπουν τις σχέσεις των ανθρώπων μιας πολιτισμένης κοινωνίας. Οι αρχές αυτές πρέπει να τηρούνται από όλους, τόσο κατά τη διάρκεια του μαθήματος όσο και στο διάλειμμα αλλά και σε κάθε δραστηριότητα του σχολείου.\nΚατά τη διάρκεια του διαλείμματος ή των δραστηριοτήτων του σχολείου φροντίζουμε ώστε η συμπεριφορά μας να μην θέτει σε κίνδυνο τον εαυτό μας ή τους συμμαθητές μας. Είμαστε προσεκτικοί και δεν προσβάλουμε την τιμή και την αξιοπρέπεια των άλλων με οποιονδήποτε τρόπο.\nΚατά τη διάρκεια του διαλείμματος οι εφημερεύοντες καθηγητές φροντίζουν ώστε οι μαθητές να κινούνται με ασφάλεια στους χώρους του σχολείου (εκτός των αιθουσών) και έχουν καθήκον την τήρηση της τάξης αλλά και την άμεση παροχή βοήθειας σε όποιο μαθητή αντιμετωπίσει πρόβλημα.\nΛόγοι προσωπικής μας ασφάλειας απαιτούν να μην καλούμε στο σχολείο άλλον εκτός του κηδεμόνα και να παραμένουμε στο χώρο του σχολείου καθ’ όλη τη διάρκεια του προγράμματος. Απομάκρυνση μας από το σχολείο μόνο με γραπτή άδεια του Διευθυντή.\nΗ συμμετοχή του 15μελους συμβουλίου των μαθητών στο σύνολο της μαθητικής διαδικασίας είναι καθοριστική. Οι αρμοδιότητες του συμβουλίου είναι καθορισμένες στον «κανονισμό των μαθητικών κοινοτήτων».\nΗ τακτική παρακολούθηση των μαθημάτων χωρίς αδικαιολόγητες απουσίες είναι η βασική προϋπόθεση για την πρόοδο των μαθητών στη μάθηση, την προετοιμασία για τις επόμενες βαθμίδες της εκπαίδευσης και την ομαλή ένταξή τους στην κοινωνία. Ιδιαίτερα πρέπει να προβληματίζουν και να ανησυχούν τους γονείς, για ευνόητους λόγους, οι αδικαιολόγητες απουσίες των παιδιών σας. Το σχολείο σας ενημερώνει για κάθε απουσία μαθητή σε πρώτες ή τελευταίες ώρες. Η Διεύθυνση του σχολείου και ο Σύλλογος των Καθηγητών προσβλέπουν στη συνεργασία σας για όλα τα θέματα και τα προβλήματα που παρουσιάζονται. Το γραφείο της διεύθυνσης και του συλλόγου των καθηγητών θα είναι πάντα ανοικτό για οτιδήποτε προκύψει.\nΤΗΡΗΣΗ ΤΟΥ ΚΑΝΟΝΙΣΜΟΥ Ο εσωτερικός αυτός κανονισμός πρέπει να γίνει αποδεκτός από όλα τα μέλη της σχολικής κοινότητας, προκειμένου να διασφαλιστεί η εύρυθμη λειτουργία του σχολείου.\nΗ ΔΙΕΥΘΥΝΤΡΙΑ Ο ΣΥΛΛΟΓΟΣ ΔΙΔΑΣΚΟΝΤΩΝ Ο ΕΚΠΡΟΣΩΠΟΣ ΤΟΥ ΔΗΜΟΥ\nCopyright © 2012 - 1ο Γυμνάσιο Άνω Λιοσίων


Ευρυτανικός Παλμός. Εβδομαδιαία εφημερίδα Ευρυτανίας. Καρπενήσι. Ειδήσεις Ρεπορτάζ.: Μήνυμα του Γιάννη Σταμάτη Επικεφαλή της Α.Δ.Ε.Κ.Κ.\nΑκηδεμόνευτοι, χωρίς κομματικές εξαρτήσεις και κεντρικές συνταγές, χωρίς Φαρισαϊκά κριτήρια και συγκαλυμμένο λαϊκισμό, δηλώσαμε παρόν και διεκδικήσαμε την εμπιστοσύνη σας στις αυτοδιοικητικές εκλογές της 18ης Μαΐου 2014.\nΣε μια εποχή που σχεδόν όλοι οι πολίτες αντιμετωπίζουν τεράστια προβλήματα επιβίωσης, προσπαθήσαμε να δείξουμε έναν άλλο δρόμο λειτουργίας του δήμου μας για ένα καλύτερο μέλλον στον τόπο μας. Θελήσαμε η ψήφος σας να μην είναι αποτέλεσμα πίεσης ή εξαγοράς.\nΘελήσαμε να μας εμπιστευθούν και να συνεργαστούν μαζί μας οι υποψιασμένοι και υπεύθυνοι πολίτες. Θελήσαμε το «Είναι» και το «Φαίνεσθε» της ζωής μας να χαρακτηρίζονται από τη λέξη «Αξιοπρέπεια».\nΤο αποτέλεσμα των εκλογών για διάφορους λόγους, ίσως λόγω της μεγάλης αποχής και άλλων συγκυριών, δείχνει ότι δεν πείσαμε όσο έπρεπε. Εμείς σεβόμενοι την κρίση των πολιτών δηλώνουμε ότι θα συνεχίσουμε τον αγώνα και από τη θέση που μας τοποθέτησαν. Μέλημά μας θα είναι να δημιουργηθεί ένας Δήμος με δίκαιες, γνήσιες και φιλικές λειτουργίες προς όλους. Θα παλέψουμε για νόμιμες και διαφανείς ενέργειες. Θα παλέψουμε για την αποφυγή του μαρασμού και της ερήμωσης των χωριών μας. Θα παλέψουμε για τα πραγματικά προβλήματα του τόπου μας, χωρίς σκοπιμότητες και δεσμεύσεις. Σε όσους πίστεψαν στον αγώνα μας και στάθηκαν στο πλευρό μας, θέλουμε να πούμε ένα μεγάλο ευχαριστώ. Και σ’ αυτούς που δεν μας πίστεψαν, λέμε ότι θα βρεθούμε δίπλα τους αν μας χρειασθούν, ευχόμαστε δε να μη διαψευστούν οι ελπίδες τους για ένα καλύτερο αύριο.\nΣτο β’ γύρο των Περιφερειακών εκλογών διεκδικούν την Περιφέρεια Στερεάς Ελλάδας δυο συνδυασμοί, εκ των οποίων ο μεν ένας ήταν απέναντί μας ο δε άλλος ήταν αδιάφορος για την πορεία του Δήμου μας. Παρά του ότι εμείς είχαμε κρατήσει ανοιχτή την πόρτα της συνεργασίας μέχρι και την ημέρα κατάθεσης των συνδυασμών, έκλεισαν τα μάτια τους στην πραγματικότητα. Η θέση μας είναι ξεκάθαρη. Οι ψηφοφόροι μας με ελεύθερη βούληση μπορούν να ψηφίσουν κατά συνείδηση ότι θέλουν.\nΤέλος θέλω να ευχαριστήσω μέσα από την καρδιά μου όσους με εμπιστεύθηκαν και συστρατεύτηκαν ως υποψήφιοι στον συνδυασμό μας και να τους συγχαρώ για τον ωραίο και έντιμο αγώνα τους. Πρέπει να γνωρίζουν ότι θα είμαι πάντα δίπλα τους και θα έχουμε τακτική επικοινωνία για την αντιμετώπιση προβλημάτων της περιοχής τους.\nΕπίσης συγχαίρω όσους έχουν εκλεγεί και τους εύχομαι καλή δύναμη και μια επιτυχημένη θητεία στο νέο Δημοτικό Συμβούλιο με σταθερές αξίες απέναντι στους πολίτες του Δήμου Καρπενησίου.\nΑναρτήθηκε από Ευρυτανικός Παλμός στις 9:16 μ.μ.


Survivor: Ο Λιανός τους «μούδιασε» όλους με την ανακοίνωση, γιατί αποχώρησε ο Γιάννης Χατζηγεωργίου και τι αλλάζει (vid) | PLUS by gazzetta\n«Θέλω να σας ενημερώσω ότι μόλις έμαθα ότι ο Γιάννης Χατζηγεωργίου πρέπει να αποχωρήσει από το Survivor για οικογενειακούς του λόγους οι οποίοι προϋπήρχαν. Αυτό σημαίνει ότι, επειδή ήδη έχουμε τρεις υποψήφιους προς αποχώρηση από την ομάδα των Διασήμων τους οποίους έχει στηρίξει ήδη ο κόσμος, από τη στη στιγμή που έχουμε αποχώρηση για αυτή την εβδομάδα θα πρέπει να κλειδώσει η ψηφοφορία», συμπλήρωσε.\n«Οι τρεις παίκτες θα παραμείνουν στο Survivor αλλά θα παραμείνουν και υποψήφιοι προς αποχώρηση για την επόμενη εβδομάδα. Ο κόσμος έχει ψηφίσει. Θα κρατήσουμε την ίδια ψηφοφορία ως έχει, η καταμέτρηση έχει γίνει. Την επόμενη εβδομάδα θα προκύψουν και άλλοι υποψήφιοι προς αποχώρηση από τους δύο αγώνες ασυλίας και ο κόσμος πλέον θα ψηφίσει μόνο εκείνους», κατέληξε.\nΚαζακστάν: Σε κατάσταση έκτακτης ανάγκης η χώρα, πληροφορίες για νεκρούς και τραυματίες (vids)\nΣε παραλήρημα ο Βαλάντης στο Survivor: «Έχεις γκόμενο έξω και χαλβαδιάζεσαι», είπε στην Μυριέλλα (vid)


Σε πελάγη ευτυχίας πλέει η Άννα Αμανατίδου, η οποία έγινε ευρέως γνωστή μέσα από τη συμμετοχή της στο GNTM. Στην προσωπική της ζωή η μελαχρινή καλλονή είναι ζευγάρι με τον Βασίλη Χατζηδίπα και ζουν τον απόλυτο έρωτα, όπως δηλώνει η ίδια στο Secret και τη Σάσα Σταμάτη.\n«Είμαστε πολύ καλά μαζί. Είναι πολύ προστατευτικός, νιώθω ασφάλεια μαζί του και μου βγάζει ωραία συναισθήματα. Μακάρι όλα να είναι καλά και να είμαστε μαζί», λέει η Άννα Αμανατίδου.\nΔιαβάστε επίσης: Aννα Aμανατίδου: Eρωτευμένη η πρώην παίκτρια του GΝTM – Αυτός είναι ο σύντροφός της\nΑν και γνωρίζονταν πολλά χρόνια, δεν είχε συμβεί κάτι μεταξύ τους, ωστόσο τον τελευταίο καιρό ήρθαν πιο κοντά και ο Βασίλης, ως γνήσιος τζέντλεμαν, την πολιόρκησε και κατάφερε να της κλέψει την καρδιά.\n«Τον ξέρω χρόνια, αλλά τώρα ήρθαμε πιο κοντά. Είμαστε πολύ καλά μαζί, ταιριάξαμε. Με κυνήγησε, με διεκδίκησε και με κέρδισε», δήλωσε η Άννα Αμανατίδου.\nΟι δυο τους διανύουν την καλύτερη φάση της σχέσης τους, ωστόσο δεν έχουν ακόμη πάρει την απόφαση να κάνουν το επόμενο βήμα και να μείνουν κάτω από την ίδια στέγη. Όπως αναφέρει η Άννα Αμανατίδου «ακόμη δεν σκεφτόμαστε τη συγκατοίκηση, αλλά δεν ξέρεις ποτέ τι επιφυλάσσει το μέλλον».\nΕπιτυχημένος ο 8ος Φιλανθρωπικός Αγώνας Βουνού “Αυτισμός-ΕΛΠΙΔΑ” – Τεράστια η ανταπόκριση του κόσμου\nΦάρσα το τηλεφώνημα στα ΕΠΑΛ Σταυρούπολης


Η χέστρα του πρύτανη - Newsit.gr\nNewsit / Ελλάδα / Η χέστρα του πρύτανη\nΗ χέστρα του πρύτανη\nΔημοσιεύθηκε: 31.08.2012 | 17:49\nΟ Γ. Μυλόπουλος, πρύτανης του ΑΠΘ από τιμητής απολογούμενος.\nΓια μια πορσελάνινη τουαλέτα.\nΤους πρυτάνεις των πανεπιστημίων που παράγουν γνώση, καινοτομία και φτιάχνουν επιστήμονες δεν τους ξέρουμε.\nΟξφόρδη, Σορβόννη, Κέμπριτζ, Άαχεν, Γέηλ, Στάνφορντ, Χάρβαρντ έτσι για να αναφέρουμε μερικά.\nΟύτε και της Πολυτεχνικής σχολής Κρήτης.\nΑν το ευρύ κοινό έμαθε τον Γ. Μυλόπουλο της Θεσσαλονίκης και τον Θ. Πελεγρίνη του Καποδιστριακού στην Αθήνα είναι γιατί πρωτοστάτησαν σαν συνδικαλιστές με διάφορα ανείπωτα τερτίπια στην μη εφαρμογή του άρθρου του νόμου Διαμαντοπούλου περί αλλαγής εκλογής διοικήσεων στα ΑΕΙ.\nΑνέχθηκε ο Γ. Μυλόπουλος αν δεν υπέθαλψε κιόλας, τους προπηλακισμούς πανεπιστημιακών, βιαιότητες φοιτητοπατέρων, παρανομίες διοικητικές.\nΜε δικολαβίστικη άνεση, με την αμετροέπεια που χαρίζει η αλαζονεία του ισχυρού, λοιδόρησε την κοινή λογική και πρόσβαλλε αξίες βασικές, το κοινό αίσθημα. Ματαιώνονταν οι εκλογές από 100 τραμπούκους κι ο πρύτανης Μυλόπουλος εξηγούσε πως η παράγραφος τάδε του άρθρου δείνα στο πέμπτο εδάφιο, απαγόρευε στον πρύτανη και τη σύγκλητο να περιφρουρήσει τις διαδικασίες εκλογής και κυρίως την αξιοπρέπεια και φήμη του ιδρύματος.\nΟ πρύτανης κορόιδευε με θράσος. Εξηγώντας με ευφράδεια γιατί λιώνει για την πρόοδο και την επιστήμη, πως το πανεπιστήμιο και ο ίδιος προσωπικά συμπάσχουν με τον χειμαζόμενο συνταξιούχο και τον αναξιοπαθούντα μισθωτό.\nΚαι πάλι οι εκλογές αναβάλλονταν.\nΜε το ίδιο νόμισμα πληρώνεται. Λαμβάνει τη μάχαιρα που έδωσε και κοιμάται όπως έστρωσε.\nΌχι σαν πρύτανης δηλαδή, αλλά σαν ένας ακόμη δημόσιος υπάλληλος ύποπτος ατασθαλιών στη διαχείριση δημοσίου χρήματος.\nΔεν τίμησε το αξίωμα, είναι ευτελέστατη η αποκαθήλωσή του.\nΚαλείται ως οιονεί κατηγορούμενος στο γραφείο του Υπουργού να απολογηθεί.\nΤα δημοσιεύματα επικεντρώνονται στην ανακαίνιση της τουαλέτας του γραφείου του.\nΞεφτίλα. Και πραγματικά να είναι τα περιστατικά η λάσπη της παρουσίασης τους περισσεύει.\nΗ διαφωνία με τον Γ. Μυλόπουλο δεν ήταν για τη γνώμη του αλλά για τις μεθόδους που χρησιμοποίησε για να την υποστηρίξει, καταχρώμενος των προνομίων της θέσης του.\nΗ ίδια διαφωνία υπάρχει για το πως τον αντιμετωπίζουν τώρα τα Μέσα.\nΠροβάλλοντας λεπτομέρειες υπαρκτές ή ανύπαρκτες, κατασκευάζοντας συναισθήματα και υπονοώντας ατεκμηρίωτα.\nΌχι δεν χρειάζεται να γίνουμε Μυλόπουλοι για να απαλλαγούμε από τους Μυλόπουλους.\nΌποτε ο σκοπός αγίασε τα μέσα, όταν το “καλά του έκαναν” έκρυψε το “πώς το έκαναν”, η δημοκρατία έχασε και οι αξίες μας φτώχυναν.\nΤο χειρότερο; Σε αυτή την κατηφόρα δεν ξέρεις που να σταματήσεις.\nΗ τηλεοπτική δίκη του Μυλόπουλου δεν χρειάζεται, είναι διαδικασία τόσο απεχθής και επαχθής όσο και η πρυτανική του θητεία


ΠΡΟΣΟΧΗ! ΔΙΑΒΑΖΩΝΤΑΣ ΤΟ ΚΕΙΜΕΝΟ ΔΕΝ ΘΑ ΞΑΝΑΔΕΙΤΕ ΤΗ ΣΕΛΗΝΗ ΜΕ ΤΟ ΙΔΙΟ ΜΑΤΙ!ΑΝ ΚΑΙ ΠΟΛΥ ΑΠΙΣΤΕΥΤΟ ΓΙΑ ΝΑ ΕΙΝΑΙ ΑΛΗΘΙΝΟ. - Κατοχικά Νεα\nHome » ΠΡΟΣΟΧΗ! ΔΙΑΒΑΖΩΝΤΑΣ ΤΟ ΚΕΙΜΕΝΟ ΔΕΝ ΘΑ ΞΑΝΑΔΕΙΤΕ ΤΗ ΣΕΛΗΝΗ ΜΕ ΤΟ ΙΔΙΟ ΜΑΤΙ!ΑΝ ΚΑΙ ΠΟΛΥ ΑΠΙΣΤΕΥΤΟ ΓΙΑ ΝΑ ΕΙΝΑΙ ΑΛΗΘΙΝΟ.\nΣήμερα που πλέον η “φαντασία” τεκμαίρεται ολίγη έμπροσθεν της πραγματικότητας, το συγκεκριμένο “βιβλίο τσέπης”, ένα εκ των πολλών της εποχής εκείνης, μας καλεί σε μεγάλα …διανοητικά άλματα και προβληματισμούς, άλματα τα οποία έχει κάνει προπολλού για όλους μας η Ο.Ε.Α, η οποία για μένα είναι η μόνη «Ομάδα Ε»! (σημ.ιστολογίου: Άλλοι έχουν αποκαλέσει εύστοχα την Ο.Ε.Α. ως τη σύγχρονη «Αόρατη Αρχη» που θα εμπνεύσει τη νέα επανάσταση των Ελλήνων του 2010 – 2020)\nΠΑΡΑ ΦΥΣΕΙ ΨΥΧΟΤΡΟΝΙΚΟΣ ΡΑΔΙΟΤΗΛΕΟΠΤΙΚΟΣ ΣΤΑΘΜΟΣ ΘΡΗΣΚΕΥΤΙΚΗΣ; ΠΟΛΙΤΙΚΗΣ ΠΛΥΣΕΩΣ ΕΓΚΕΦΑΛΟΥ «ΛΕΒΑΝ»\nΟι συνηθισμένοι βράχοι της επιφάνειας της Γης έχουν πυκνότητα της τάξης των 2,7 έως 2,8. Κατά συνέπεια, οι βράχοι της Σελήνης θα έπρεπε να διαθέτουν πολύ μικρότερη πυκνότητα. Αλλά αυτό δεν συμβαίνει. Αλλά εάν τα εξωτερικά πετρώματα της Σελήνης είναι τόσο πυκνά, πώς δικαιολογείται ο χαμηλός δείκτης πυκνότητας του συνόλου του δορυφόρου μας; Μόνον με έναν τρόπο. Πώς κάτω από την εξαιρετικά σκληρή επιφάνεια, υπάρχουν τεράστιοι κενοί χώροι, ή πώς ολόκληρη η Σελήνη είναι μία μεγάλη κούφια σφαίρα!!… Ήταν πράγματι μία ακόμα επιβεβαίωση των προηγούμενων διαπιστώσεων. Σκληρή στην επιφάνεια, κενή στο εσωτερικό. Η Σελήνη είναι πράγματι μία κούφια σφαίρα.\nΚαι θέτουμε το ερώτημα: Πώς μπορεί να συμβαίνει κάτι τέτοιο; Εάν υποθέσουμε πως η Σελήνη αποτελεί ένα συμπαγές σώμα-σύμφωνα με τις κλασικές θεωρίες- πώς είναι δυνατόν ο δείκτης πυκνότητας των σεληνιακών πετρωμάτων να είναι μεγαλύτερος από τον μέσο δείκτη πυκνότητας των πετρωμάτων της Γης; Πώς μπορεί να συμβαίνει κάτι τέτοιο, τη στιγμή που όλες οι αστρονομίες του κόσμου μας βεβαιώνουν ότι η Σελήνη σαν σύνολο διαθέτει τη μισή πυκνότητα από τη Γη; Μόνο με έναν τρόπο εξηγείται το φαινόμενο. Στο εσωτερικό της Σελήνης πρέπει να υπάρχουν τεράστιοι κενοί χώροι που να εξισορροπούν τη μεγάλη πυκνότητα των εξωτερικών στρωμάτων. Η χημική διαπίστωση μας οδηγεί σε έναν αλάνθαστο μαθηματικό συλλογισμό. Και το συμπέρασμα του επιβεβαιώνεται από τα υπαρκτά δεδομένα!! «\nΑνάρτηση απο Κατοχικά Νέα 24 Δεκεμβρίου 2011\nπαιδικά χέρια του φίλου μου του Μάριου, αγορασμένο από …περίπτερο στα μέσα της δεκαετίας του…80, όταν όλα ήταν ακόμα παιδικά…..παραμυθένια!! Σήμερα που πλέον η “φαντασία” τεκμαίρεται ολίγη έμπροσθεν της πραγματικότητας, το συγκεκριμένο “βιβλίο τσέπης”, ένα εκ των πολλών της εποχής εκείνης, μας καλεί σε μεγάλα …διανοητικά άλματα και προβληματισμούς, άλματα τα οποία έχει κάνει προπολλού για όλους μας η Ο.Ε.Α, η οποία για μένα είναι η μόνη «Ομάδα Ε»! (σημ.ιστολογίου: Άλλοι έχουν αποκαλέσει εύστοχα την Ο.Ε.Α. ως τη σύγχρονη «Αόρατη Αρχη» που θα εμπνεύσει τη νέα επανάσταση των Ελλήνων του 2010 – 2020)\nΆμα δεν έχεις το μυαλό σου στην κρίση ….μπορείς να δημιουργήσεις!!


ΣΥΛΛΟΓΟΣ ΣΑΡΑΚΑΤΣΑΝΑΙΩΝ ΦΟΙΤΗΤΩΝ ΘΕΣΣΑΛΟΝΙΚΗΣ - Συλλογος Σαρακατσαναιων Φοιτητων Θεσσαλονικης\nΗ Εισήγηση του συλλόγου μας στο 22o συνέδριο\nΤρίτη, 29 Μάρτιος 2011 11:26 | Διαβάστηκε: 2678 φορές\nΣΑΡΑΚΑΤΣΑΝΙΚΗ ΝΕΟΛΑΙΑ ΑΛΛΟΤΕ ΚΑΙ ΤΩΡΑ\nΟ νομπελίστας Γ .Σεφέρης στο έργο του «Δοκιμές» προβληματίζεται σχετικάμε την παράδοση. Επισημαίνει πως η γεωγραφική θέση της χώρας μας είναι τέτοια που μας φέρνει σε επαφή με διάφορες επιρροές και ενδεχομένως κινδύνους. Τονίζει πως οι κίνδυνοι αυτοί μπορούν να αποσοβηθούν με την ακλόνητη πίστη στον εαυτό μας, επισημαίνοντας δε ότι ο Ελληνισμός είναι κάτι ζωντανό και είναι αυτό πουκάνει το καθένα μας να νιώθει μέρος του συνόλου με συγκεκριμένη ταυτότητα και ρίζες. Σήμερα περισσότερο παρά ποτέ άλλοτε παράδοση είναι επίκαιρη. Σημαντικό ρόλο διαχρονικά στην διάδοση των ηθών και των εθίμων αποτελεί η νεολαία. Έτσι και στην σαρακατσάνικη κοινωνία οι νέοι αποτελούν το προζύμι για τη εξέλιξή της.\nΤελευταία Ενημέρωση στις Παρασκευή, 11 Νοέμβριος 2011 03:29\nΆρθρο του Σιούτη Στάυρου στην Ηχώ\nΚυριακή, 27 Μάρτιος 2011 20:59 | Διαβάστηκε: 2359 φορές\n«Ορκίζομαι να χύσω και αυτή την ύστεραν ρανίδα του αίματος μου υπέρ της θρησκείας και της πατρίδος μου. Να φονεύσω και αυτόν τον αδελφόν, αν τον εύρω προδότην της πατρίδος. Να λάβω τα όπλα εις κάθε περίσταση, ευθύς μόλις ακούσω ότι ο Αρχηγός μου εκστρατεύει κατά των τυράννων και να συγκαταφέρω άπαντας τους φίλους μου και γνώριμους μου εις το να με ακολουθήσωσι .Να μην παρατήσω τα όπλα προτού ιδώ ελευθέρα την πατρίδα μου και εξολοθευμένους τους εχθρούς της. Ορκίζομαι τέλος πάντων εις το της θείας Μεταλήψεως Φοβερόν Μυστήριον ότι θα υστερηθώ της Αγίας Κοινωνίας εις την τελευταίαν μου εκείνη ώρα, εάν δεν εκτελέσω άπασας τας υποχρεώσεις,τας οποίας έδωσα ενώπιον της εικόνος του Κυρίου μας Ιησού Χριστού.»\n25 ΜΑΡΤΙΟΥ: ΓΙΟΡΤΑΖΕΙ Η ΠΑΝΑΓΙΑ ΜΑΣ, ΓΙΟΡΤΑΖΕΙ ΚΙ Η ΠΑΤΡΙΔΑ ΜΑΣ...!!!\nΠαρασκευή, 25 Μάρτιος 2011 16:31 | Διαβάστηκε: 1978 φορές\nΗμέρα Μνήμης Και Γιόρτής...!!! Χρόνια Πολλλά σε όλους τους Έλληνες!!!\n¨Το Γένος ποτέ δεν υποτάχθηκε στο σουλτάνο. Είχε πάντα το Βασιλιά του, το στρατό του, τα κάστρα του. Βασιλιάς του, ο μαρμαρωμένος Βασιλιάς. Στρατός του, οι Αρματολοί κι οι Κλέφτες. κάστρα του, η Μάνη και το Σούλι¨.\nΤελευταία Ενημέρωση στις Παρασκευή, 11 Νοέμβριος 2011 03:30\nΔιακοπή χρήσης του blog\nΤετάρτη, 23 Μάρτιος 2011 21:02 | Διαβάστηκε: 2045 φορές\nΟ Σύλλογος Σαρακατσαναίων Φοιτητών "Ο Λεπενιώτης" σας ενημερώνει οτι το ιστολόγιο sarakatsanoi-foitites.blogspot.com ΔΕΝ ΑΝΗΚΕΙ ΠΛΕΟΝ στο σύλλογό μας και ως εκ τούτου οποιαδήποτε ανάρτηση σε αυτό ΔΕΝ ΠΡΟΕΡΧΕΤΑΙ από εμάς.\nΕπισημαίνουμε ότι τη διαχείριση του εν λόγω blog την έχει αναλάβει άγνωστος προς εμάς χρήστης του οποίου η δραστηριότητα δεν εκφράζει σε καμιά περίπτωση το σύλλογό μας.\nΗ ενημέρωσή σας θα συντελείται μέσω της παρούσας ιστοσελίδας που αποτελεί πλέον το επίσιμο site του συλλόγου μας.\nΤελευταία Ενημέρωση στις Δευτέρα, 29 Αύγουστος 2011 23:15\nΠΑΥΣΗ ΛΕΙΤΟΥΡΓΕΙΑΣ ΤΟΥ blog ΜΑΣ\nΧΟΡΟΣ ΜΑΡΤΙΟΥ 2011\nΧΟΡΟΣ ΣΑΡΑΚΑΤΣΑΝΑΙΩΝ ΦΟΙΤΗΤΩΝ ΘΕΣΣΑΛΟΝΙΚΗΣ "Ο ΛΕΠΕΝΙΩΤΗΣ"


ΚΟΡΙΝΘΙΩΝ ΒΙΟΣ ΚΑΙ ΠΟΛΙΤΕΙΑ: Κορινθιακός Καζαμίας 2011\nΚορινθιακός Καζαμίας 2011\nΤου Αιγόκερου ή Αιγοκέρατου και του Υδροχόου.\nΚέρατα και νεράααααα. Κέρατα βερνικωμένα και νερά βροχής ή Στυμφαλίας.\nΟ πληθυσμός της Κορινθίας βρίσκεται διχασμένος\n'Αλλοι βλέπουν νερά στον ύπνο τους και άλλοι κέρατα.\nΟ μήνας του Lucky you και του Lucky Strike. Δεν ευνοείται ο Lucky Giannidaki λόγω ανάδρομου Ερμή.\nO Lucky p. τσουπ –τσουπ πήρε το πόστο του θεματικού και τσουπ-τσουπ φιγουράρει σε όλα τα περιοδικά life-style της ελληνικής επικράτειας,χαρωπός και χαμογελαστός. 'Αντε και σε μεσημεριανάδικο, με τις ευχές μας.\nΟ μήνας του ‘’έλα να δεις’’, του ‘’που σε χάνω, που σε βρίσκω’’\nΗ ευλογία των υδάτων θα αυγατίσει τα νερά.\nΣτον αγιασμό και την ευλογία θα παρευρεθούν κουστουμαρισμένοι και γραβατωμένοι προλετάριοι.\nΗ βουλευτής θα φορά ένα τρουά -πιες με μοτίβο πα ντε πουλ σε χρωματικό συνδυασμό γκρι-ροζ.\nΟ αναπληρωτής θα κάνει αιφνιδιαστική επίσκεψη με τάνκς .\nΑυτός που θα πέσει στο νερό να πιάσει το σταυρό ανήμερα των Θεοφανείων θα είναι άνδρας και θα φορά μαγιό.\nΜετά την ευλογία και για λίγο διάστημα, ώσπου να ανάψουν τα αίματα, στις υπηρεσίες του δήμου θα επικρατήσει άκρα νηνεμία μετά την εφαρμογή νέου feng-shui.\nΟ πρόεδρος Σταυρέλης αρχίζει ομοιοπαθητική θεραπεία για την ηρεμία των νεύρων που απαιτεί η περίσταση.\nΟ δήμαρχος συνεχίζει την αντιβίωση.\nO Πέτρος Λέκκας ιδρύει το δικό του κόμμα το‘’ Σαρωτικός’’ εν όψει του Αγίου Βαλεντίνου\nΓίνεται αδελφοποίηση του δήμου με την πόλη Santa Barbara της Καλιφόρνιας.\nΟ Brad Dedes πέφτει σε μελαγχολία λόγω της αναχώρησης του Eric Tagara που τον άφησε μόνο στο πέλαγο με βάρκα την ελπίδα.\nΤο Κεντρί της Σφήκας (άσχετο έντυπο και από αλλού) αναδεικνύεται φυλλάδα της χρονιάς και ο Σφήκας καταγγέλλει μεθοδεύσεις.Θα δικαιωθεί μετά από μια Οδύσσεια δικαστικών αγώνων και θα πάρει πίσω τον τίτλο.\nΣτις 30/1/11 ημέρα των Τριών Ιεραρχών, βγαίνει η ''Βραδυνή της Κορινθίας'' με επιτελείο ταλιμπάν της δημοσιογραφίας, που θα ανακατέψει την τράπουλα της κορινθιακής δημοσιογραφικής παραγωγής.\nΙδιοκτήτης είναι στέλεχος της Σ.Κ.Ο.Σ. Η ''Αγριάδα'' τα παίρνει στο κρανίο και μαζί με το Ζάρρο ιδρύουν συμπολιτειακό επαναστατικό τηλεοπτικό σταθμό για την υπεράσπιση του δίκιου του αγρότη.\nΣυνέχεια με το Φεβρουάριο τον επόμενο μήνα.\nΑναρτήθηκε από Κορινθίων Βίος και Πολιτεία στις 12:09 π.μ.